Zure hautagaitza aurkeztu - Nafarroako Kirolaren eta Gazteriaren Institutua\nZure hautagaitza aurkeztu\nHautagaitza aurkezteko epea: urriaren 3etik 22ra.\nHelbide elektronikoa (komunizaioetarako)\nHautagai-zerrenda aurkezten den modalitatea -- Aukeratu bat -- Ekonomia Sozialeko ekimen gazte onena Kontsolidatutako Ekonomia Sozialeko Enpresa Gazte onena\nProiektuaren izena, edo 2018/01/01etik aurrera eratutako enpresarena*\nEratze eskrituraren data\nEnpresa eratuta baldin badago, eratzearen notario-eskrituraren data\nHautagaitzaren ordezkariaren izen-abizenak*\nTalde ekintzaileari buruz informazio gehigarria*\nNegozio ideiarekin erlazionatutako talde ekintzaileari buruz informazio gehigarria. (Esperientzia profesionala, konpetentziak, ezagutzak, zergatik ekin nahi dioten, bakoitzak proiektuan izanen duen eginkizuna … ).\nGehienez 2400 karaktere\nNegozio ideiaren deskribapena*\nEnpresak garatuko duen jarduera deskriba ezazu.\nGehienez 200 karaktere\nProposatzen duzun negozio ideiarekin, zein arazo edo behar konpontzen diezu zure bezeroei?*\nZure enpresa-proiektuarekin, zein behar / arazo saiatzen ari zara zure bezeroei konpontzen? Zer hobetzen dute zure bezeroek zure produktu edo zerbitzuari esker?\nEgun, nola konpontzen dute zure bezeroek behar edo arazo hori?\nGehienez 1200 karaktere\nBezeroen segmentua / Merkatua*\nIdentifika ezazu zein den zure bezero-gaia. Bezeroaren profila zehatz ezazu, enpresak izan edo pertsona fisikoak. Saia zaitez zure merkatua eta bere joera kuantifikatzen.\nZure Proiektuan ezarri behar dituzun printzipio edo baloreak identifika itzazu* Kudeaketa demokratikoa\nParte-hartze aktiboa eta arduratsua\nKonpromisoa eta autoexijentzia\nKolektiboaren lehentasuna banakoaren gainean\nEreduari eta haren arauei errespetua\nAzal ezazu nola egin behar duzun aipatutako ezarpena\nGehienez 3000 karaktere*\nBada enpresarik zure jarduera bera edo antzekoa garatzen duenik? Zein merkatutan? Zein abantaila uste duzu izan dezakezula haien aurrean?\nZein zailtasun aurki dezakete zure jarduera bera garatu nahi duten enpresa berriek? Zehatz ezazu lehiakide berriak sartzeko oztoporik badagoen (legalak, prestakuntzakoak, ekonomikoak, kualifikaziokoak, bestelakoak)\nZein baliabide, behar edo laguntza (kapitala, teknologia, langileak, kideak, zabalkundea, eta abar) behar dituzu zure proiektua abiarazteko?\nZure proiektuaren puntu edo arlo zehatzik baduzu funtsezko eta beharrezkoa bezala identifikatu duzuna enpresa-hazkunderako? Zein da? Nola planteatu duzu haiek lortzea?\nZenbat langile kontratatu behar da garapenerako eta merkaturatzeko?\nProiektuaren egungo egoera*\nProiektua abiarazteko orain arte egindako urratsak\nIrabaztea lortuz gero, zein izanen litzateke Sariaren erabilera?*\n"Hasi Gazte" - Ekintzailetza Gazteari Ekonomia Sozialean Nafarroa Sarietarako oinarriak irakurri ditut eta onartzen ditut.\nEnpresaren eratze-data (eratze-dataren notario-eskrituraren sinaduraren data)\nEnpresaren sozietatearen eboluzioari buruz informazioa*\nEnpresaren sozietatearen eboluzioari buruz informazioa. (Hasierako bazkideak eta 35 urte baino gutxiagoko pertsonak, aurreko esperientzia ekintzailea, bakoitzaren funtzioak, bazkide berrien eranstea, onartutako arriskua … )\nJardueraren eboluzioa eta etorkizunerako aukerak*\nJardueraren eboluzioa eta etorkizunerako aukerak deskriba itzazu.\nEnpresaren magnitude nagusien eboluzioa*\nEnpresaren magnitude nagusien eboluzioa (Salmentak edo fakturazioa, langile kopurua, inbertsioak ...)\nEstrategia eta etorkizunerako jarduketak*\nEnpresaren etorkizunerako Estrategiaren lerro nagusienak azal itzazu.\nEnpresa oinarritzen den printzipio edo baloreak identifika itzazu* Kudeaketa demokratikoa\nEgiazta ezazu balore hauen ezarpena Enpresan*\nNola ezarri diren azal ezazu, integraturik daudela egiaztatuko duten jardun zehatzak eta zein abantaila lehiakor gehitzen dituzten.\nGehienez 3000 karaktere\nEnpresa zabaltzeko, eta ekintzaile izateko prest dauden gazteendako eredu izateko egitekoak diren ekintzak*\nHelburua: Beharrezko informazioa jasotzea, erabiltzaileak behar bezala inskriba dezan "Hasi Gazte" - Ekintzailetza Gazteari Ekonomia Sozialean Nafarroa Sarietarako hautagaitza bat.


Gipuzkoako Elikadura Industria eta Merkataritzako hitzarmenaren aurreakordioak prekarizazioari frenoa jartzeko neurriak jasotzen ditu | LAB SINDIKATUA\nZerbitzu Pribatuak Merkataritza Gipuzkoako Elikadura Industria eta Merkataritzako hitzarmenaren aurreakordioak prekarizazioari frenoa jartzeko neurriak jasotzen...\nGipuzkoako Elikadura Industria eta Merkataritzako hitzarmenaren aurreakordioak prekarizazioari frenoa jartzeko neurriak jasotzen ditu\nLAB sindikatuak Gipuzkoako Elikadura Industria eta Merkataritzako hitzarmenaren aurreakordioa lortu dugula jakinarazi nahi du. Aurreakordio hau LAB, CCOO eta UGT sindikatuok sinatu dugu eta Gipuzkoako 5.000 langile ingururi eragiten die.\nGaurko egunez adostutako aurreakordioak, orain langileen eros ahalmena bermatzeaz gain, fokoa soldata baxuena duten kategorietan jartzen du eta, sektorean, bai industrian zein merkataritzan bizi den prekarizazio prozesuei frenoa jartzeko neurri positiboak barnebiltzen ditu.\nAurreakordioan ondorengo puntuak jaso ditugu;\n> Soldata: atzerapenetan langileek 2017 eta 2018ko KPI kobratuko dute eta tabletan kontsolidatu. 2019, 2020 eta 2021 urteetarako, kategoria handienaren KPIa modu linealean kategoria guztiei ordainduko zaie. Modu honetan, langile guztiei eros ahalmena bermatzeaz gain, kategoria baxuenak izango dira igoera handiena izango dutenak, kategorien artean dauden aldeak areagotzea ekidinez.\n> Ordu osagarriak: hemendik aurrera lanaldi partziala duten eta ordu osagarriak egiten dituzten langileek, urte amaieran, ordu hauen %30 kontsolidatzeko aukera izango dute. Modu honetan merkataritzan modu kezkagarrian ematen den egoera bati frenoa jartzen hasiko gara eta langileei lanaldi osoetara iristeko aukerak irekitzen.\n> Komisioa: egun hitzarmenean aurkitzen diren kategorien azterketarako komisioa sortzeko konpromisoa adostu dugu. Bereziki garrantzitsua iruditzen zaigu hau, hitzarmen honetan aurkitzen diren kategoria eta funtzioak zaharkituta geratu direlako, eta errealitateari erantzun beharrean, langileen prekarizaziorako tresna da.\nHau honela, LAB sindikatutik aurre akordioa positiboki baloratzen dugu, minimoak bermatzeaz gain, eduki berria txertatzen dugula, egungo egoerari erantzunez eta bereziki fokoa behar handiena duten horietan jarriaz. Eta hau orain positiboa izateaz gain, aurrera begira hurrengo hitzarmenerako hobetzeko bidean jartzen gaituela uste dugu.\nAzkenik, baina ez ordea garrantzia gutxiagorekin, sektoreko hitzarmena mantendu izana garaipen bat dela azpimarratu nahi dugu. Bi urteko negoziaketa honetan beharrezkoa izan da patronala izan duen pasibotasunaren aurrean langileak antolatu eta kalera ateratzea. Kotxe karabanak egin ditugu, elkarretaratzeak enpresa nagusi eta patronalaren aurrean, aurpegia zuritzeko erabiltzen dituzten lasterketetan izan gara edo dendak pegatina eta kartelez josi. Delegatu eta langileen jarrera aktiboak ekarri gaitu gaurko egunera, eta helburu argiekin, eta elkarrekin lan eginaz, lan baldintzak hobetu ditzakegula erakutsi dugu.


Durangoko Kulturala Bigarren B Mailako taldea da - Anboto.org\nDurangoko Kulturala Bigarren B Mailako taldea da\nAnboto 2018-06-24 14:00\nDurangoko Kulturalak 2-0 irabazi dio San Fernando taldeari. Kanporaketako partidu biak kontuak hartuta, 3-0 durangarrentzat. Igoera fase luze eta nekagarriaren amaieran bila zebiltzan saria eskuratu dute jokalariek: kluba sortu zeneko mendeurrena Bigarren B Mailan jokatuko dute.\nDurangoko Kulturala indartsu zelairatu da. Lehen hamar minutuak bereak izan dira. Ekain Zenitagoiak paparrarekin kontrolatu ostean atera duen jaurtiketa izan da aukerarik onena. Hurrengo 10 minutuetan Kanaria Handiko taldeak aurrera egin du eta arriskualdi bat edo beste eraman du durangarren areara. 22. minutuan Kulturalaren gola heldu da: ezker hegaletik egindako erdiraketa buruz errematatu du Mikel Praderak. Ordutik lehen zatiko amaierara Kulturalak ondo kudeatu du egoera. San Fernando batez ere geldikako jokaldietan saiatu da arriskua sortzen, baina eraginkortasun barik.\nBigarren zatian partiduaren dinamikak berdin jarraitu du. San Fernando nahi eta ezinean eta Kulturala ondo eusten. Hala ere, partidua berdintzeko aukera izan dute kanpokoek penalti bidez eta 83. minutuan. Errasti atezainak geratu egin du. Jaurtiketa ona izan da, behetik eta indartsu, eta baloiak sareetan ez amaitzearen meritu osoa atezainarena da. Kolpe gogorra izan da kanpokoentzat eta gainera jokalari bat gutxiagorekin geratu dira tira-bira baten ostean jokalari bat egotzi dutenean. Kulturalaren bigarren gola Ekaitz Molinak sartu du partiduaren hondarrean. Kulturalak talde hobea dela erakutsi du eta jokalariek merezimendu osoz ospatu dute igoera epaileak amaiera adierazi duenean.


Mundua ulertzeko: giza eskubideen urratzeak (Proyecto Agrega) - Didactalia: material educativo\nMundua ulertzeko: giza eskubideen urratzeak (Proyecto Agrega)\nMateriales educativos en euskera donde se aborda el tema de los derechos humanos desde diferentes puntos de vistas. 'Giza eskubideak errespetatzea eta, urratzeak salatzen eta gaitzesten dituzten gaikako foroak abiapuntu hartuta, eskubideok defendatzea faboratzeko sekuentzia didaktikoa. Modu positiboan bideratzea, gazte berriemaile edo berriemaile txiki gisa. Berezitasunak modu positiboan erakustea eta estandarizatuta dauden ereduen ordezkoak eskaintzea.'\nMundua ulertzeko: giza eskubideen urratzeak es un contenido didáctico publicado en Agrega(Red.es, Ministerio de Educación y CC.AAs). Agrega dispone de un notable repositorio de objetos digitales educativos de diversa tipología (secuencias didácticas, objetos de aprendizaje, medias integrados,...).\nMapa Conceptual sobre Mundua ulertzeko: giza eskubideen urratzeak (Proyecto Agrega)\ngiza eskubideen urratzeak,\ngiza eskubideak jarduerak,\ngiza eskubideei buruzko ariketak,


Etxeko suteak: Prebentzioa, detektagailurik hoberena | Aldizkaria | EROSKI CONSUMER\nEtxeko suteak: Prebentzioa, detektagailurik hoberena\nKe-detektagailuak, itzalgailu eramankorrak eta etxeko txikien gaineko kontrol zorrotz-zorrotzak lagunduko dute etxeko suteen ondoriorik okerrenak uxatzen\nHirietan, eraikinean eta garraio-sareetan segurantzia geroz eta gehiago lehenesten duen herrialde honetako etxeetan urtean 800.000 ezbehar jazotzen dira: datu horrek adierazten duenez, etxebizitza da istripuak gertatzeko eskenatoki behinen eta arriskutsuenetako bat: pindar batek, gaizki itzalitako zigarroak, zirkuitulaburrak edo su gainean ahantzitako paderak sutea eragin dezakete zeinahi etxebizitzatan. Horrelako suteen ondorioz Europan urtero 4.000 pertsona hiltzen dira; Espainian hildakoak 150 inguru dira. Egunero gure etxeetan 50 - 80 ezbehar gertatzen dira, kasuen %90etan biktimarik suertatzeke. Horrelako batean nola erreakzionatu behar den ez jakitearen ondorez, sute txiki baten amaiera tragikoa izan daiteke.\nIpini etxean ke-detektagailua: sute-alarma behar bezain garaiz piztuko du, etxekoak esnatu eta bertatik alde egin ahal izan dezaten, berantegi izan aurretik. Instalazioa soil-soila da eta, gainera, ez du ia mantenurik eskatzen. Bera ezartzeko tokirik egokiena korridorea da, bertatik etxebizitza osoan adi daitekeelako. Merkatuan gama zabala izango duzu: ikonikoak -ke ikusezinak atzematen dituztenak-, termobelozimetroak -tenperatura-aldaketak hautematen ditu-, optikoak -ke ikusgarriak atzematen ditu- eta garren aurrean erreakzionatzen duten detektagailuak dituzu salgai. Aurretiaz finkaturiko gehieneko tenperaturara iristean abisatzen duten detektagailu termikoak ere baliagarriak dira. Detektagailuek oro alarma-argi edo sirena izan behar dute ezinbesteko osagaia.\nEduki etxean itzalgailu eramankorra eta ikas ezazu hura erabiltzen: horri esker, su txiki bat sute tragikoa bihurtzea saihestuko duzu horrela. Ipin ezazu toki ikusgarrian, erraz hartzeko modukoan. Segurta ezazu ongi funtzionatzen duela eta kargatua dagoela.\nHaur txikien ikusmira pizten du suak, besteak beste. Arakatze natural gisa hasi den hori tragedia amai daiteke. Estatu Batuetako Suteetarako Erakundearen arabera, haurren heriotzarik eragiten duten etxeetako suteen herenak metxeroekin edo gai suharberekin jolasean dabiltzan umeek eragiten dituzte. Garrantzi handia du haurrak etxean bakarrik ez uzteak, ezta tarte txiki batez ere.\nInstalazio elektrikoa. Zirkuitulaburren arriskua\nAztertu instalazioa, alda itzazu hondatuta dauden kableak. Ez egin behin-behineko konexiorik.\nEz jarri gehiegizko karga entxufeetan, horrelako bakar batean etxetresna asko konektatuz. Korronteak, pasatzean, berotasuna sortzen duenez, tenperatura gehiegi berotzeak entxufea (dela hormakoa, dela mangera pusketa bati erantsita doazen horietako bat) biltzen duen plastikoa erre eta honek sutea eragin dezake.\nEz jarri bonbilla edo lanpara gainean zapi bat, argitasuna leuntzeko: oihala erre egin daiteke.\nXigortze-usaina aditzen baduzu, aztertu eta identifikatu jatorria: baliteke instalazio elektrikoa gehiegi berotu izanaren ondorio izatea eta horrek, jakina, zirkuitulaburra edo, areago, sutea piztu dezake.\nErradiadore elektrikoa baduzu, ahalegin zaitez kable luzagarriak ez erabiltzen. Ez baliatu aparatu horiek arropa edo oinetakoak lehortzeko. Ez utzi gortina, altzari edo erre daitekeen bestelako materialetik gertu.\nSukaldean, neurri guztiak gutxi\nSutondo gainean zabiltzala, ez jantzi mahuka luzeko arroparik, ezta janzkera zabalik ere: beraiek erre edota ontziak iraul ditzakete, erredurak eraginez.\nEduki sukaldeko erauzgailua garbi: iragazkietan metatzen diren hautsa eta koipea suharberak dira, garrik gerturatzekotan.\nPadera suhartzen bada, itzali kanpaia, estali oihal heze batekin edo estali batekin. Oxigenorik ezak itzaliko du ontzia. Ez bota urik, inola ere.\nLikido suharberarik (gasolina, azetona, bentzeno, thinner -ikuzteko disolbagarria-, alkohola, trementina-esentzia, ukipen-zimendua edo kerosenoa, adibidez) baduzu: likido horien lurrunak ikusezin baina lehergarriak dira eta beren ontzitik urrutian pindar batek piztu dezake sutea. Etxetik kanpo gorde behar dira, errekuntza-iturrietatik eta haurretatik urrun, ongi itxi eta zehazki identifikatutako ontzietan (beirazkoek ez dute balio, hauskorrak direlako).\nEduki ke-irteerak eta aire-sarrerak garbi-garbi, koiperik gabe.\nEz ibili jolasean\nButano gasak eta eguratseko aireak eraginiko errekuntza bidez funtzionatzen duen estufa katalitikoa baldin badaukazu oraino ederki jakingo duzu, aparatua dabilen bitartean, oxigenoa murriztu egiten dela: horrek, muturrera eramanik, asfixia proboka dezake, estufa gau osoan pizturik uzten baduzu edo bera dagoen tokia behar bezala aireztatzen ez baduzu.\nGas-ihesik gertatzen bada, ez itzali eta ez piztu argirik, ireki leihoak eta egurastu gelak, gas-iturria itxita (butano bonbona edo pasabide-giltza). Hori ezinezkoa balitz (hodiak lehertu direlako edo auzokideek etxetik irten behar izan dutelako, adibidez) deitu suhiltzaileei.\n...ezta tabakoarekin ere\nErretzen ari bazara (berehalako erreakzioa zigarroa lurrera jaurtitzea izan daiteke) eduki zigarroa goian eta zoaz beste gela batera, hura itzaltzera. Ez bota lurrera inola ere: gas-kontzentrazio handiena behealdean dago, butanoa airea baino astunagoa baita. Ahalegin zaitez sukaldean gasa itzal dezakeen aire-korronterik ez izatea.\nErretzen baduzu, erabili hautsontzi zabal sakonak (hobe, ura daukatenak) eta busti zigarrokinak zakarrontzian utzi aurretik. Saia zaitez ohean edo besaulkian ez erretzen.\nDeitu larrialdietarako telefonora (112).\nSua txikia eta kontrolatzeko modukoa baldin bada (eta horrelaxe bakarrik) saia zaitez itzaltzen, zeu beti ere sua eta irteeraren artean zaudela.\nBaldin badaukazu, erabili itzalgailua. Ez bota urik inola ere koiperik, instalazio elektrikorik edo likido suharberarik tartean baldin badago: uraren eraginez, sua are eta gehiago zabalduko litzateke.\nSua kontrolatzerik ez badago, ez ahalegindu itzaltzen; irten zaitez etxetik, argindarra itzalgailu nagusitik moztu ondoren.\nItxi ate-leihoak, oxigenorik ezak sua ito dezan.\nAlde egiterik ez baduzu, ezarri ate inguruetan oihal bustiak, kearen sarrera galarazteko. Ondoren, narras zaitez leihoraino eta eskatu laguntza, oihuka eta zapiak astinduz, arreta zeureganatzeko.\nIlea edo arropa suhartu badira, estali burusi, toalla edo bestelako zapi lodi batekin eta egin biraka lurrean, garrak itzaltzeko. Ez egin korrika inola ere.\nEz egon zutik ke tartean; etzan lurrera eta saia zaitez lau hankatan ihes egiten, ahoa itxita.


ELHUYAR Basque Research - Albistea: Nanoteknologiari buruzko txostena eta elektronika organikoari eta display-ei buruzko liburu zuria\nHasiera > Albisteak > Nanoteknologiari buruzko txostena eta elektronika organikoari eta display-ei buruzko liburu zuria\nNanoteknologiari buruzko txostena eta elektronika organikoari eta display-ei buruzko liburu zuria\nNoiz argitaratua: 05/02/22 | Kategoria: Ikerketa | Gaiak: #Teknologia\nCidetec-ek nanoteknologiaren inguruko Europako estrategiari buruzko bi txosten egiten parte hartu du. Txosten horietako baten ondoriorik garrantzitsuena da nanoteknologiak Europako industrian eta gizartean inpaktu izugarria izango duela hamar urteren buruan; eta horrek hainbat sektoretan eragina izango du, besteak beste, kimikan, materialen fabrikazioan, bioteknologian, informazioan eta telekomunikazioan, segurtasunean eta osasunean.\nAldi berean, Cidetec-ek Centre of Expertise in Life Sciences zentro herbeheretarrak koordinatutako bigarren txosten bat egiten ere lagundu du. Bigarren horren helburua da nanoteknologiak ingurumenean eta osasunean duen eragina aztertzeko zentro bat eraikitzea Europan . Zentro berri horrek, besteak beste, mediku-inplanteetatik askatzen diren nanopartikulek osasunean duten eragina, sendagaien dosifikazioan erabiltzen diren nanopartikulen bioiraunkortasuna eta abar ikertuko lituzke.\nBestalde, Cidetec-ek Elektronika Organikoari eta Display-ei buruzko liburu zuria egiten ere parte hartu du. Estatuko zentro bakarra izan da ekimen horretan. Liburu horretan elektronika organikoaren eta display-en garapenaren azken berrikuntzak aztertu dituzte. Eta arlo horretako industria eta ikerketa indartsu mantentzeko ekimen berriak proposatzen dituzte.


Olatz Arrietak irekiko du 2019ko txotx bolada urtarrilaren 16an - Sagardoaren Lurraldea\nOlatz Arrietak irekiko du 2019ko txotx bolada urtarrilaren 16an\nAbe 26, 2018 Ekitaldiak, Sagardotegiak 0 comments\nSagardoaren Lurraldeak antolatuta, urtarrilaren 16an XXVI. Sagardo Berriaren Eguna 2019 ospatuko da 2019ko txotx boladari hasiera eman eta sagardo berria dastatzen hasteko. Aurtengo gonbidatua nazioartean diharduen Olatz Arrieta kazetaria izango da.\nUrtero bezala, hogeita seigarren aldi honetan ere, ekitaldiko unerik garrantzitsuena txotx irekierakoa izango da. Astigarragako Gartziategi sagardotegian “Gure Sagardo Berria” oihu egingo du Olatz Arrieta kazetariak, eta honekin batera, 2019ko sagardo denboraldi berria irekiko da.\n12:00: Prentsaurrekoa Sagardoetxean. Bertan azalduko dira 2018ko uztaren ezaugarri nagusiak, sagarraren eta sagardo berriaren ezaugarriak eta sagardoaren munduko gertaera garrantzitsuenak.\n12:45: Olatz Arrietak sagarrondo bat landatuko du Sagardoetxeako sagastian.\n13:30: Txalapartarien deiarekin batera sagar dantza dantzatuko da Gartziategi sagardotegian, eta ondoren, sagardogileek Olatz Arrieta soka dantzan parte hartzera lagunduko dute lehen kupela irekitzeko.\n13:45: Gartziategi sagardotegian “Gure Sagardo Berria” oihu eginda lehen kupela irekiko du Olatz Arrietak, eta honekin batera, 2019ko txotx denboraldi berriari hasiera emango zaio. Ondoren, denboraldiko sagardotegiko lehenengo menua dastatuko da.\n2017, ENEKO ATXA sukaldaria.\n2018, ALBERTO IÑURRATEGI mendizalea.


Salatu dutenez, uda honetako jaietan ere askotariko erasoak pairatu dituzte, eta argi utzi gura izan dute "antolatuta eta eraso horiei aurre egiteko prest" daudela.\nUribe Kostako neska* gazte feministen irakurketa:\nUribe Kostako neska* gazte feminista antolatuok irailaren 21ean Azkorrin burututako ekintzaren harira eta komunikabide hegemonikoetan zabaldutako mezuarekin ados ez gaudela berresteko asmoz, ekimenaren bideoa eta ondorengo irakurketa zabaltzen dizuegu.\nUda honetako jaietan zehar kalimotxo eta parrandez gain, emakumeonganako* erasoak ez dira falta izan: "si quiero te violo" bezalako esaldiak, txosna-guneetan ukituak, mehatxuak, ezetza ez onartzea, txiza egitera joatean jasandako jazarpenak, bortxaketa eta emakumeen objektibazioa normalizatzen duen musika jartzea, LGTBIQ+ kolektiboak sufritutako erasoak eta bazterkeria… Zerrenda amaigabea litzake jasan ditugun eta kontatu dizkiguten eraso guztiak idatziko bagenitu, zeresanik ez ez dakizkigun guztiak gehituko balira. Gure borrokaren helburuetako bat hain normalizatuta dauden jokaera hauen desnormalizazioa da. Jaietan ematen diren matxismoaren eta erasoen azentuazio eta inpunitatearekin amaitzea.\nKapitalismo suntsitzaile heteropatriarkalari esker emakumeak* kontsumorako gorputzak direla ikasi du gure gizarteak. Gutako bakoitzaren ardura da egoera hau aldatzea. Argi izan erasotzaile bat babesten duzuen bakoitzean eraso horren konplize bihurtzen zaretela. Zuen matxistometroak puntuak irabazten ditu.\nAskok pentsatuko duzue “berdintasunaren” alde zaudetela baina hau ez dela bidea. Estatuak, justiziak eta gizarteak babestutako biolentzia patriarkal estrukturalaren aurrean ezer ez egitea al da bidea? Azkenaldian emandako egoerek argi utzi digute gure aukera bakarra autodefentsa eta ekintza zuzena direla. Ekimen honen bidez hauen legitimotasuna berresten dugu.\nHonetaz gain, medio hegemonikoek euren lana egiten jarraitzen dute. Jaietan eman diren erasoei ezikusiarena egin eta feministon ekintzak kriminalizatu dituzte.\nMilaka aldiz entzun behar izan ditugu "zoroak", "ahohandiak" eta "histerikoak" bezalako adjektiboak, baina oker daude: Uribe Kostako neska* gazteok antolatuta gaude eta ez gara zuen beldur. Soilik antolatutako herriak salba dezake herria. Jaietan jasandako 11 erasoen aurrean hau da gure 12. erantzuna. Hurrengoetara gehitzera gonbidatzen zaituztegu. Gora borroka feminista!\nAlbiste hau Hirukatik ekarri dugu ARGIAra CC-BY-SA lizentzia libreak baliatuta.\nKanal hauetan artxibatua: Feminismoa | Getxo | Autodefentsa feminista


Jose Manzaneda: "Kuba ez da paradisua, baina ezta infernua ere" - Arrasate - Goiena.eus\nJose Manzaneda: "Kuba ez da paradisua, baina ezta infernua ere"\nMiren Arregi 2021-01-25 11:00\nCubainformacion-eko koordinatzaile Jose Manzanedak idatzitako 'Cuba: verdades y mentiras' liburuaren aurkezpena egin dute Kulturaten Debagoieneko Ezker Kultur Guneak, Askapenak eta Ezker Anitzak antolatuta. Bertan, "ekonomia liberal kapitalistak Kubaren aurka sortutako errelatoaren" kontrako argudioak eman dituzte.\nLiburuan, Kubaren inguruko "25 gai mediatikoren" gaineko informazioa jaso du egileak. "Botere ekonomiko eta politiko handiek sortutako ideologiaren kontrako argumentazioa eskaintzen da liburuan. Kuba ez demokratiko bat irudikatzen dute, giza eskubideak errespetatzen ez dituena eta ez da horrela", dio Manzanedak. Hain zuzen argumentazio horren kontra, hitzaldian azaldu du, Unicefen datuen arabera Latinoamerika osoan haur desnutriziorik gabeko herrialde bakarra dela Kuba eta Munduko Osasun Erakundearen arabera, Amerika osoan haur hilkortasun tasarik txikiena duen herrialdea ere bai. "Datu horiek oso garrantzitsuak dira giza eskubideen ikuspuntutik. Kuba ez da paradisua, baina ezta infernua ere", gehitu du.\nBlokeoarekin bukatzeko aukerak\nGarai historiko honetaz ere jardun dute hitzaldian. Izan ere, Manzanedaren ustez, Joe Biden Amerikako Estatu Batuetako presidente izendatu izanak, blokeoaren estrategiarekin bukatzeko aukera irekiko dio Kubari. "Trump izan da Kubarendako azken 60 urteetako presidenterik txarrena. Izan ere, blokeoa indartzeko 240 zigor inposatu dizkio azken lau urteotan eta orain espero da blokeoaren estrategiarekin bukatzea. Obama ere saiatu zen horretan baina Trumpek hankaz gora ipini zituen gero neurriak. Orain, Bidenek badu aukera harreman normalak sortzeko prozesua abiatzeko, kongresua eta senatua ere partidu demokratikoarenak baitira".


Europako Parlamentuak produktu kimikoei buruzko legeria berria onartu du | Consumer\nEuropako Parlamentuak produktu kimikoei buruzko legeria berria onartu du\nREACH proiektuaren arabera, inportatutako edo ekoitzitako substantzia guztiak tona batean baino gehiagotan erregistratu behar dira, eta arriskutsuenentzat baimena eskatu.\nProiektu berriak gai horri buruzko 40 lege-testu baino gehiago ordezkatzen ditu, eta «substantzia arriskutsuenentzako segurtasun-eskakizunak zaintzen ditu ingurumenaren eta osasun publikoaren mesedetan». Onartutako ekintza batzuen artean daude arrisku handiko substantziak ordeztea alternatibak daudenean, industriaren erantzukizunaren printzipioa eta animaliekin egindako saiakuntzen ordezko aukerak bilatzea.\nZertara behartzen du erregelamendu berriak? Puntuetako batean, produktu kimiko guztien erregistro sistematikoa sartzen da, ez bakarrik berriena, baita daudenena ere. Era berean, ardura berezia sortzen duten substantzien kasuan, baimen- edo murrizketa-prozedura bat sartzea, ekoizleen eta inportatzaileen erantzukizuna beren produktuen arriskuak ebaluatzeko, eta gardentasun handiagoa substantziei buruzko informazioa errazago eskuratzeko.\nSubstantziak erregistratzeko egutegia nolakoa den eta zenbat sortzen den, horren araberakoa izango da. Kasu guztietan, Erregelamenduak estaltzen dituen substantziak 2018an erregistratu beharko dira beranduenez. Substantzia kantzerigenoak, mutagenoak edo uretako organismoentzat oso arriskutsutzat jotzen direnak, urtean mila tona baino gehiago sortzen badira, hiru urte eta erdiko epean erregistratuko dira.\nErregelamenduak klausula bat du, eta, horren arabera, produktuetan dauden substantzia arriskutsuen berri eman behar zaie herritarrei. Banaketa-kateak, kontsumitzaileak barne, produktuaren guztizko pisuaren %0,1 baino kantitate handiagoa duen edozein substantzia kimikoren presentziaren berri izan behar du.


egilea: Pegip 2020, Maiatza 29, 2020\nPEGIP 2020 - Gobernantza eta Berrikuntza Publikoko Plan Estrategikoaren tarteko jarraipen-txosten bat egin zen 2019an, honekin hasi aurretik planaren ebaluazioari eta jarraipenari buruz hartutako konpromisoari erantzunez. Txosten hori euskadi.eus atarian dago eskuragarri.\nOrain arte, jarraipen-post bat argitaratu da lehen lau ardatz estrategiko bakoitzeko. Oraingo honetan, "berrikuntzari" dagokion 5. ardatz estrategikoren bilakaeraren eta betetze-mailaren berri emango dugu.\nArdatz honen helburua da herritarrek eta profesional publikoek politika eta zerbitzu publikoen diseinuan, kudeaketan eta ebaluazioan parte har dezaten lortzea, abiapuntutzat hartuta sektore publikoak modu eraginkorrean izan behar duela berritzeko gaitasuna. Hain zuzen, sektore publikoak egungo gizarteari balioa eta zerbitzua emateko konpromisoa du, eta gizarte konplexu eta aldakor horren erronkei erantzun nahi badie, berritzeko gaitasun horrek ahalik eta oinarri handiena eduki behar du.\nArdatz honek hiru lan-lerro edo proiektu jorratzen ditu:\n5.1. Berrikuntzarako tresnak, herritarrekin eta profesionalekin erabiltzekoak\n5.2. Gizarte Berrikuntza Euskadin\n5.3. EAEko administrazioaren analisi prospektiboa.\nBi proiektu horiek ardatz honen helburu nagusiei erantzuten diete, eta honako hauek dira:\nLankidetza-espazio transbertsalak sustatu, sortu eta mantentzea.\nProfesional publikoek PEGIP 2020ren berrikuntza-proiektuetan parte hartzea.\nHerritarren parte-hartzea lortzea zerbitzu publikoen eta berrikuntza publikoko proiektuen kudeaketaren fase batean edo batzuetan.\nProiektuen garapena sustatzea (kasu hauetan, laguntza publikoa izan daitezke: finantzatzea, sareak sortzea, esperimentatzeko ingurumenak sortzea...), analisi kritikoa eragiteko emaitzaren arabera neurtzen diren berrikuntza-prozesuetatik inpaktua neurtuko zaien berrikuntza-prozesuetara igaro ahal izateko moduari buruz.\nBSIrekin elkarlanean, Euskadiren berrikuntza sozialerako ekimen nagusiak identifikatu daitezela sustatzea, sareko lantaldeak sortzen lagunduz eta berrikuntza sozialerako ekimen publikoak eta pribatuak bultzatuz.\nErakundearteko lantalde bat, ideiak emango dituena etorkizuneko gizarte-ereduari buruzko eta administrazio-eredu berriei buruzko jardunaldi batzuk antolatzeko, amaierako dokumentua gizarte-eragileekin eta politikariekin sozializa dadin.\nJarraipen-txostenaren datara arte, ardatzeko proiektuen gertaera, produktu eta lorpen esanguratsuenei dagokionez, hauek dira:\n5.1. Berrikuntza herritar eta profesionalekin\nProiektu honetan zeharka egin da lan, alde batetik, lankidetza-espazio profesionalak finkatu eta handitzeko aukera, ikaskuntza partekaturako, lankidetza-lanerako eta sareko antolakuntza eta berrikuntzarako, eta bestetik, herritarren ikuspegia zerbitzu publikoetan sartzeko aukeran: nolabait zerbitzu publikoak, orokorrean, eta bereziki PEGIP 2020 honen berrikuntza-proiektuak diseinatzen, betearazten eta ebaluatzen parte harraraziz.\nHauek dira elkarrekin ikasteko, lankidetzan aritzeko, sarean antolatzeko eta berrikuntzarako lankidetza espazio profesionalak, orain arte PEGIP 2020ren testuinguruan sortuak:\nDokumentuak estandarizatu eta normalizatzeko taldea\nOGP-Gobernu Irekiaren eredu euskalduna\nHizkera argi eta irakurketa errazeko pilotua\nDatuak Babesteko Batzordea\nProzedurak eta Zerbitzuak Digitalizatzeko lankidetza-espazioak\nProiektu hau gauzatzeko, erakundearteko hautagaitza bat prestatu da, Euskadi kide gisa sartzeko Gobernu Irekiaren aldeko Nazioarteko Aliantzan. Onartu ondoren, herritarrekin batera prestatu zen Euskadiko gobernu irekiaren 2018-2020 Plana.\n5.3. EAEko Administrazioaren analisi prospektiboa\nJarraipen-txostenaren egunera arte, proiektu honetan hasierako lehen lan kualitatibo bat baino ez da garatu (etorkizuneko joeren analisia), 2050erako Euskal Administrazioari buruzko hainbat eragilerekin adostutako dokumentu bat eginez.\nLaburpen honekin amaitzeko, jarraian proiektuen egoera txostenaren datan jasotzen duen taula bat agertzen da:


Jose Iturriaga - Wikipedia, entziklopedia askea.\nAzpeitia, 1699ko abenduaren 23a\nPampatar (en) , 1767ko irailaren 14a (67 urte)\nmarinela, politikaria, merkataria, esploratzailea eta itsas ofiziala\nJose Iturriaga Agirre (Azpeitia, Gipuzkoa, 1699ko abendua - Pampatar, Nueva Esparta, Venezuela, 1767ko irailaren 14a) gudaria, itsasgizona, administratzailea eta politikaria izan zen. Bere jaioterri Azpeitiko alkatea eta Gipuzkoako Aldundiko zinegotzia (1727) izan zen. Itsasontzi baten kapitaina izan eta gero, itsas gudarostearen buruzagia bihurtu zen. Espainiako Inperioaren defentsan, Kubara eta Venezuelara bidali zuten bost gerra-itsasontziren buruzagi, Britainiar Inperioaren kontra ingelesei aurre egiteko (1740).\nGeroago, Venezuelara bidali zuten, Caracasko Gipuzkoar Konpainiako lehen zuzendari gisa.\nGerra ostean Espainiak eta Portugalek Ameriketan zituzten kolonietako mugak aztertu zituen batzordeko kidea izan zen (1750-1761). Orinoko ibaia arakatu eta lurraldearen mapak egiteko espedizioa antolatu zuen (1754); Orinoko eta Río Negro inguruan hainbat herri sortu eta ikerketa eta azterketa biologiko, geografiko eta topografikoak egin zituen. Quitoko lehendakaritzari uko egin eta Orinokoko komandante nagusi egin zuten (1762-1767).\nOrriaren azken aldaketa: 24 otsaila 2019, 12:47.


Jaurlaritzaren soziometroa 2020ko martxoa : EAJk eta PSEk, gehiengo osoa | EAEko Hauteskundeak | EITB\nEAJk hauteskundeak irabaziko lituzke, 29 eserleku lortuta, bat gehiago, EH Bilduk 19 ordezkari bereganatuko lituzke, bat gehiago, eta PSE-EEk 12 lortuko lituzke, 3 gehiago.\nEusko Legebiltzarra. EiTBko bideo batetik ateratako irudia.\nGehiengo osoa lortuko luke EAJk eta PSE-EEk osatutako koalizioak\nEAJk hauteskundeak irabaziko lituzke, 29 eserleku lortuta, bat gehiago, EH Bilduk 19 ordezkari bereganatuko lituzke, bat gehiago, eta PSE-EEk 12 lortuko lituzke, 3 gehiago. Elkarrekin Podemosek hiru legebiltzarkide galduko lituzke (sozialistek gora egiten duten kopuru berdina), eta koalizio morea laugarren sailkatuko litzateke, 8 ordezkarirekin; PP+Cs koalizio berriak 7 eserleku bereganatuko lituzke, bi gutxiago, eta Voxek ez luke ordezkaritzarik lortuko, Eusko Jaurlaritzako azken Soziometroaren arabera.\nInkestaren emaitzekin, jeltzaleek eta PSE-EEk koalizio Gobernua errepikatu dezakete gehiengo osoarekin; izan ere, bi indarrek Ganberako 75 ordezkarietatik 41 eskuratuko lituzkete.\nBizkaian, EAJk 11 eserleku mantenduko lituzke, botoen % 43,3 lortuta, eta EH Bilduk 5 ordezkari, aurreko legealdiko kopuru berdina, bozen % 18,9rekin.\nElkarrekin Podemosek legebiltzarkide bakarra galduko luke, 4tik 3ra pasako litzateke, botoen % 11,8 eskuratuta. PSE-EEk, ostera, lau eserleku lortuko lituzke, 2016ko hauteskundeetan baino bat gehiago, bozen % 15 lortuta. PP+Cs koalizioak Alderdi Popularraren bi legebiltzarkideak mantenduko lituzke, botoen % 7,4rekin erdietsita.\nVoxek ez luke Eusko Legebiltzarrean sartzerik izango, bozen % 2 batekin. Soziometroak % 33,5eko abstentzioa aurreikusi du Bizkaian.\nGipuzkoan, EAJk 10 ordezkari eskuratuko lituzke, 2016ko irailaren 25ean baino bat gehiago, bozen % 36,5 bereganatuta. EH Bildu bigarren indar bezala mantenduko litzateke, baina legebiltzarkide bat gehiago lortuta (% 31,6).\nPSE-EE ordezkari gipuzkoar kopuru berdinarekin geratuko litzateke Ganberan (3), % 14 botorekin; Elkarrekin Podemosek eserleku bat galduko luke, % 10,2ko babesarekin, 2 legebiltzarkide eskuratuta.\nPP+Cs koalizioak bozen % 5,3 lortuko lituzke, eserleku bakarra, 2016an Alderdi Popularrak baino bat gutxiago. Voxek ez luke ordezkaritzarik lortuko, botoen % 0,9rekin. % 36ko abstentzioa iragarri du inkestak.\nAraban, EAJk 8 eserleku mantenduko lituzke, botoen % 29,9 erdietsita. Era berean, EH Bildu 5 ordezkarirekin geratuko litzateke (bozen % 18,5); bitartean sozialistek koalizio abertzalearen kopuru bera lortuko lukete (5), 2016an baino bi gehiago, botoen % 18rekin.\nPP+Cs koalizioak eserleku bat galduko luke, lau legebiltzarkide lortuta. Voxek ez luke ordezkaririk eskuratuko, nahiz eta Santiago Abascalen alderdiak eserlekuren bat lortzeko aukerarik handienak lurralde historiko horretan izan. Boto portzentajea % 2,8an geratzea espero du inkestak. Abstentzioa % 35,5ean kokatuko da Araban.\nInkesta otsailaren 18tik 26ra egin zuten, biak barne, etxeetan egindako elkarrizketen bidez, Euskal Autonomia Erkidegoko hiru lurralde historikoetan. Konkretuki, 1.750 pertsona elkarrizketatu zituzten, 406 Araban, 840 Bizkaian eta 504 Gipuzkoan.


Ekogunea, Kutxa Gizarte Ekintza Komunikazioa Albisteak II. "Udako baratze ederrak" lehiaketa\n2021 Ekaina 29\nII. "Udako baratze ederrak" lehiaketa\nBaratze Parke Sarean baratzea baduzu, lehiaketa hau zuretzat da. Zure lursailean lan egiteagatik bakarrik, lehiaketa honetan parte hartu dezakezu, lehiakide gisara edota zure botoa ematen, UDAKO BARATZE EDERRENAK aukeratzeko. Erronka polita, animatuko zara?\nLehiaketara aurkezten den lursaila Baratze Parke Sareko lursaila izan behar da, sareko edozein Baratze Parkekoa. Lehiaketa banakakoa da, ez da Baratze Parkea ordezkatzen.\nLehiaketan parte hartzeko: BPS Sareko Baratze Parke bateko baratzekidea izan behar da. Lehiakide bakoitzak hiru argazki bidaliko beharko ditu baratzeparkea@ekogunea.eus helbidera. Argazkiak 2021eko uztailaren 1etik aurrera ateratakoak izan beharko dira eta 2021eko irailaren 26rako bidali beharko dira.\n1. argazkia: Lursaila agertzen den argazki nagusia (Baratze Parkea eta lursail zenbakia ikusten ez direla, anonimotasuna bermatzeko. Publiko egingo den argazkia).\n2. argazkia: Lursailaren zenbakia agertzen den argazkia.\n3. argazkia: Lursaila Baratze Parkean dagoela erakusten duen argazki panoramikoa.\nLehiakideek, emailez argazkiak bidaltzearekin batera: bere izen-abizenak eta harremanetarako telefonoa; bere baratze Parkearen izena eta lursail zenbakia eta lehiaketara aurkezten den lursailaren ezaugarri nagusiak deskribatzen dituen testu laburra bidali behar dute. Beharrezko ikusiz gero, antolakuntza lursaila ikustera joango da eta lehiakideekin jarriko da harremanetan. Lehiaketan parte hartzerakoan eta argazkiak bidaltzerakoan, hauek publiko egiteko baimena ere ematen da.\nSaria jasotzen duen pertsonak baimena ematen du bere izena, abizenak eta/edo irudia eta baratzeko irudiak erabili edo zabaltzeko, lehiaketaren emaitza edozein baliabide, euskarri edo formatutan zabaltzeko.\nLehiaketa kudeatzeko bildutako datu pertsonalak lehiaketa ebatzi eta hilabetera suntsituko dira.\n1. fasea (2021/07/01etik 2021/09/26ra): Kutxa Ekoguneak izendatutako teknikariak lehiaketara aurkeztu diren Baratze Parkeetako. Zortzi lursail ederrenak aukeratuko ditu eta hauek pasatuko dira lehiaketaren 2. fasera. Zortzi finalisten lursailen argazkiak publiko egingo dira Kutxa Ekoguneko web eta sare sozialetan irailaren 30ean.\n2. fasea (2021/10/01etik 2021/10/10ra): Baratze Parke Sareko baratzekideek aukeratuko dituzte 8 finalistetatik 3 irabazleak, bozketa bidez. Bozketa urriaren 1etik 10era egingo da (biak barne). Pertsona bakoitzak boto bat emateko aukera izango du eta ezingo du bere burua bozkatu. Lursail ederrenarentzat bozka baratzeparkea@ekogunea.eus helbidera bidaliko da epe barruan eta izen-abizenak eta harremanetarako telefonoa bidaltzearekin batera, bozkatzen duen pertsonak bere Baratze Parkearen izena eta lursail zenbakia jakinarazi beharko ditu.\nZer baloratuko da?\nBaratze ederrenak aukeratzeko irizpideak hauek izango dira: lore eta barazkien aniztasuna eta osasuna, lurraren kalitatea, baratzaren konposizioa eta koloreen edertasuna. Baratzegintza ekologikoa egitea ezinbestekoa izango da.\nArgazkiak kalitatekoak izatea komeni da baina ez da argazkigintza lehiaketa bat. Baratze ederrenen lehiaketa da.\n2021eko urriaren 13an ezagutuko dira Kutxa Ekogunearen webgunean hiru lehiakide irabazleak eta zozketako bi irabazleak.\nZozketa-irabazleak: 30 €-ko balioa duten bertako produktuen bi saski zozkatuko dira, bozkatu dutenen artean.\nHelburua Kutxa Ekoguneko Baratza Parke Sarearen baitan antolatutako zozketaren Kudeaketa. Saria jasotzen badu, interesdunaren izen-abizenak eta/edo irudia erabiltzea edo zabaltzea, lehiaketaren emaitza edozein bide, euskarri edo formatutan zabaltzeko.\nLegitimazioa Interesdunaren berariazko baimena.\nJatorria Zuzenean interesdunarengandik.\nHartzaileak Ez da aurreikusten hirugarrenei datu-komunikazioak egitea, lege-betebeharra dagoenean salbu. Hala ere, datuak eskaerak kudeatzeko beharrezkoak diren entitate edo pertsonei lagatzea gerta liteke.\nEskubideak Interesdunak erreklamazio bat aurkeztu ahal izango dio kontrol-agintaritzari, bai eta datuak eskuratzeko, zuzentzeko, ezabatzeko, aurka egiteko, tratamendua mugatzeko, eramangarritasuna gauzatzeko eta bere datu pertsonalei buruz banakako erabaki automatizaturik ez hartzeko ere. Halaber, emandako baimena atzera bota ahal izango du, idatzizko mezua Kutxa Taldearen helbide sozialera (Donostiako Mikeletegi Pasealekua 79) edo kutxa@kutxa.eus posta elektronikora bidaliz, eta bi kasuetan, nortasun agiriaren fotokopia erantsiko dio.\nInformazio gehigarria Datuak Babesteko gure Politikari buruzko informazio zehatza www.kutxa.eus webgunean kontsulta dezakezu.


Hezkuntza Telebista Bloga: 20/05/07 - 27/05/07\nOndarruko Zaldupe eskola Ikas-komunitate bat da. Guraso baten laguntzarekin bideo eder eta intersagarri hau egin dute, kultur aniztasuna aberasteko asmoz\nArgitaratua: Josi Sierra Orrantia Noiz 6:59 No hay comentarios: Estekak\nEtiketak: comunaprend, ikaskomunit, josi, ondarru\nKomunikazioa Joxe Aranzabalekin\nKomunikazioaz eta ezagutzaz hitz egin genuen, Inforematikari Euskaldunen Bileran Joxe Aranzabalekin. Berari hurbiletik dagokion adibide batez, argi azaldu digu zein harreman duten Komunikazioak eta jakintzren gaurkotzeak.\nArgitaratua: Josi Sierra Orrantia Noiz 23:33 No hay comentarios: Estekak\nEtiketak: ezagutza, ieb07, josi, komunikazioa\nBerrikuntza ildoetan IKTak azaltzen\nJuanjo Agirrezabala, Hezkuntza Berriztatzeko zuzendariak, bere lehentasu ildoak azaltzen jarraitzen du. Oraingoan Informazio eta Komunikazio Teknologiek ere bere lekua izango dute, 2007-2010 urteetarako.\nHitzaldi hau, Gipuzkoako Esperientzien VI. jardunaldietan grabatuta dago.\nArgitaratua: Josi Sierra Orrantia Noiz 23:07 No hay comentarios: Estekak\nEtiketak: berriztapena, g01, gipuzkoa, josi\nJoxe Aranzabal gaixotasunaz hitzegiten\nJoxe Aranzabal, Faroaren zaindaria, IEB07an egon da. Tarte batean Alberto Agirreazaldegirekin solasaldi lasaia izan du, HezkunTB aurrean zegoela.\nBere minbiziaz eta nola komunikatu zen momentu larri horretan hitzegiten digu.\nArgitaratua: Josi Sierra Orrantia Noiz 13:25 No hay comentarios: Estekak\nEtiketak: ieb07, josi, sustatu\nJoxe Aranzabal komunikazioaz hitzegiten\nJoxe Aranzabal Miramonen ospatu den Informatikari Euskaldunen Bileran egon da: sarrera hitzaldia egiteko eskatu diote antolatzaileek; eta maixu bat bezala egin du.\nOndoren Alberto Agirreazaldegirekin solasalditxo bat izan du; eta HezkunTB lekuko egon da bertan. Hona hemen emaitza!\nArgitaratua: Josi Sierra Orrantia Noiz 23:41 No hay comentarios: Estekak\nEtiketak: hezikomunikazioa, ieb07, josi, komunikazioa\nGetxoko Geroa Ikastolako lan edukia\nGetxoko Geroa Ikastolan, kamara aurreko lan berezia hasia dugu. Honetan, ikasleek albiste laburrak irakurri behar izaten dituztelarik...Hona hemen adibide bat.\nArgitaratua: Jose Ignacio cadierno Noiz 2:41 No hay comentarios: Estekak\nAntonio Basantarekin elkarrizketan\nAntonio Basanta, Germán Sánchez Ruipérez Fundazioko zuzendaria, Getxolinguaen egon da. Irakurketari buruzko hitzaldi zoragarri bat eman zuen. Ondoren, Mikel Agirregabiria, Bizkaiko Berrikuntzarako lurralde buruak, elkarrizketatu egin du HezkunTBrako. Hona hemen emaitza.\nArgitaratua: Josi Sierra Orrantia Noiz 23:19 No hay comentarios: Estekak\nEtiketak: b07, getxolinguae, josi\nTelebista SaioaGetxoko Geroa Ikastolako lan edukia...


Game BMX bizikleta gainean stunts Online. Play for free\nGame BMX bizikleta gainean stunts\nPlay jokoa BMX bizikleta gainean stunts Online:\nGame Description BMX bizikleta gainean stunts\nBMX ibiltzea nahi dute? - Joko honek aukera ematen dizu, eta sakabanatu egin behar da, jauzia, oztopoak leapt, somersault bat egitea lortu arte ederrak trikimailuak. . Play jokoa BMX bizikleta gainean stunts konektatuta.\nTekniko jokoa BMX bizikleta gainean stunts ezaugarri\nGame BMX bizikleta gainean stunts gehitu: 11.10.2010\nJokoa jokatzen: 43162 aldiz\nGame Rating: 3.41 errondan 5 (504 kalkuluen arabera,)\nBezalako jokoa BMX bizikleta gainean stunts Jokoak\nDeskarga jokoa BMX bizikleta gainean stunts\nEmbed Joko BMX bizikleta gainean stunts zure web orrian:\nJokoaren txertatu BMX bizikleta gainean stunts zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada BMX bizikleta gainean stunts , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa BMX bizikleta gainean stunts -rekin, baita ere, jokoa jokatu zen:


kritiken hemeroteka » Sagarraren ahogozoa\n« Laino trinkoz zehatz zizelatua | Pasako usoak »\nSagarraren hausterrea / Jon Iriberri / Erein, 1994\nSagarraren ahogozoa Felipe Juaristi / El Diario Vasco, 1994-12-24\nJon Iriberri nor ote den galdetu dit Sam Spade detektibeak, eta nik esan diot hiriren batean galdu zen izen bat dela, eta izen horrek gorputz bat hartu zuela eta gorputz horrek arima bat eta arima horrek lurreko hautsak harrotu zituela putz eginez eta poema bat sortu zuela eta poema horretatik jaio zela Jon Iriberri. Ez du ulertu, noski, esan diodana, ilundu egiten baitzaizkio kanpoko eta barne muinak era poetikoan hitz eginez gero, eta bere artxibora jo du. “Eureka”, esan dit ahots lodiz, “Jon Iriberri eta Gerardo Markuleta pertsona bera dituk”. Batzutan bai, esan diot. Batzutan bakarrik. Poesia idazten duenean.\nSagarraren hausterrea irakurtzean, nahita nahiezkoa zaigu, Larrosak noizean behin, Jon Iriberriren aurreneko liburua aldamenean edukitzea, batetik besterainoko denboran gertatu diren aldaketen zerrenda egin ahal izateko: Sorbonako irakasle famatu batek esango lukeen modura, méthode comparatif a la basque, erabiltzea, zer gerta ere. Berehala konturatuko gara aipatzen ari garen honetan helduagoak direla poema guztiak; barne erritmoa, hitzen arteko loturak, eufonia bera ere aurrekoetan baino landuagoak. Musika dute honako hauek, hitzen arteko kateak dakarrena. Sentsazio gozoa uzten dute entzun ahala, sagar bat jan orduko aho-sapaian geratzen den parekoxea. Iriberriren mundu erreferentziala aldatu egin da, ez dakit gehiegi ala gutxiegi, baina aldaketa nabarmena da: ez dago liburu honetan egunerokotasuna adierazteko irrikarik, nahiz eta eguneroko poemak agertu. Sakonagoak dira poema hauek, zenbait zentzutan, eta horrek ez du esan nahi poema filosofikoak direnik, baina bada hitzen haruntzago joan nahia, metaforen bidez, batez ere: “Bizitzaren astuna/ urrezko txanpona/ erortzen ari/ borreroaren eskunabara”.\nLiburua irakurri ondoren, Sam Spade detektibeak zerbait garrantzitsua azpimarratu dit, ironia galdu duela Jon Iriberrik. Nik erantzun diot liburu honetakoak baduela ironia, baina ez duela aurreko liburuan bezainbeste landu. Zahartzen ote da?, galdetu dit, eta zer erantzun ez dakidala geratu naiz, euriaren soinua entzuten nuen bitartean.


Zortzi etapetan Azpeitia-Bilbo arteko ibilaldia prestatu du Lagun Onak MBk - Azpeitia - uztarria.eus\nZortzi etapetan Azpeitia-Bilbo arteko ibilaldia prestatu du Lagun Onak MBk\nUztarria.eus 2017-12-22 18:57\nDatorren urterako egitasmo berri bat prestatu du Lagun Onak Mendi Bazkunak: Azpeitia-Bilbo 2018 ibilaldia. Zortzi etapetan egingo dute mendizaleek zeharkaldi hori. "Azpeitia-Hazparne 2017 ibilaldia eredu hartuta antolatu dugu", esan du mendizale elkarteak.\nUrtean zehar egiteko zortzi etapetan antolatu dute Azpeitia-Bilbo 2018 mendi egitasmoa Lagun Onak MBkoek. Aurrenekoa, urtarrilaren 13an egingo dute, Azpeitia-Deba artekoa. Aurten egin duten Azpeitia-Hazparne etapaz etapako ibilaldia izan dute oinarri: "Jendearen parte hartzea garrantzitsua izan da, eta jendeak antzeko zerbait antolatzeko eskatu digu. Guretzat, berriz, aurten izan dugun esperientzia kontuan hartuta, ez da zaila izan beste erronka bati heltzea", azaldu du Lagun Onak MBk. Esan du, horrelako irteera bat edo bestelakoren bat antolatzeak antzeko lana ematen diola elkarteari.\nZortzi etapa antolatu dituzte, denak 20-25 kilometro artekoak dira, eta GR eta PR izeneko ibilbideetan zehar egingo dituzte; "ahal den neurrian, Kantauriko kostari segika", zehaztu dute.\nAzpeitia-Bilbo 2018ko etapak:\n1- Azpeitia-Deba. 23,5 kilometroko ibilbidea. Urtarrilaren 13an, larunbata, egingo dute.


Elias - Howling Pixel\nElias (hebreeraz: Eliyahu, «Jahve ene Jainkoa da»; antzinako grezieraz: Ηλίας, Elías; errusieraz: Илья, Ilya; latinez: Helias; arabieraz: إلياس, Ilyās) (Tisbe, egungo Jordania, K.a. IX. mendea) Israelgo Erresumako profeta izan zen.\nElias, Daniele da Volterraren margoa\nAbuztuaren 14a gregoriotar egutegiaren urteko berrehun eta hogeita seigarren eguna da, 227.a bisurteetan. 139 egun falta dira urtea amaitzeko.\nCarme Elias Boada (Bartzelona, 1951ko urtarrilaren 14a) zineman eta antzerkian aritutako aktorea da.\nElias Amezaga Urlezaga (Bilbo, 1921eko abuztuaren 9a - Getxo, 2008ko apirilaren 13a) idazle bizkaitarra izan zen.\nDeustuko Unibertsitatean Zuzenbide ikasketak egin zituen eta, gaztetatik, hainbat egunkaritarako kolaborazioak egin zituen, tartean "Deia", "Diario Vasco", "El Correo Español" edo "Egin", baina baita Euskal Herritik kanpoko batzuk ere.\nGaztelaniaz idazten zuen idazle garaikiderik emankorrenetarikoa izan zen, 60 liburutik gora eginda. Horien guztien artean, "Autores Vascos" da aipagarriena, 12.000 idazleren fitxak biltzen dituena. Antzerkigintza ere landu egin zuen.\n2005ean jaso zuen Manuel Lekuona Saria, Eusko Ikaskuntzak emandakoa.\n87 urte zituela zendu zen.\nElias James Corey (Methuen, 1928ko uztailaren 12a-) kimikari estatubatuarra da, sintesi organikoaren maisurik handienetariko bat. Nobel Saria irabazi zuen 1990.an "sintesi-metodologian eta sintesi erretrorganikoan egindako ekarpenengatik".\nHarvardeko Unibertsitatean irakasle izan zen. Sintesi erretrosintetikoaren bidez erreuma, artritisa eta bihotzeko gaitzak sendatzeko erabiltzen diren gai organikoak aurkitu zituen; baita sintesi erreakzioak azkartzen dituzten eta entzima biologikoen antzera jokatzen duten beste gai kimiko batzuk ere. Lan horiek zirela eta, 1990eko Kimikako Nobel saria eman zioten.\nElias Kerexeta Garate (Hernani, 1934ko urriaren 27a - Madril, 2013ko ekainaren 9a) Euskal Herrian jaiotako zinema produktorea izan zen.\nElias Lönnrot 1802ko apirilaren 9an jaiotako filosofo, mediku eta olerkigile finlandiarra. izan zen. Finlandiarren hitzez hitzeko ohiturak idatzi zituen Kalevala poema epikoan. Mikael Agricola ondoren, finlandieraren bigarren aita da Finlandian, hizkuntza hura gogor sustatu zuelako. 1884ko martxoaren 19an hil zen bere etxean, bere semeak Kalevala irakurtzen ziolarik.\nElias Pierola Etxabarri, pilota arloan Pierola II.a deituraz ezaguna (Almandoz, Nafarroa, 1944eko apirilaren 22a) esku huskako pilotari ohia da. Aurrelari jokatu ohi zuen.\nBere ibilbide profesionaleko titulu nagusia 1978. urteko Esku Huskako Binakako Pilota Txapelketa Nagusia izan zuen. Bikaina (gaztelaniaz, El Genial), joko ikusgarria zuelako, bere kalitate handiari esker tantoa bukatzeko arrisku handiak hartuta; bai eta eta Igarlea (El Zahori) ere, jokoa aurreikusten aparta zelako, sarritan bere aurkariek pilotari emango zioten norabidea igartzen zuelarik.\nMartxoko ezkoa edo elur ezkoa (Hygrophorus marzuolus) Hygrophoraceae familiako onddo bat da. Jatorriz Agaricus marzuolus izena eman zion Elias Magnus Friesek 1821ean, eta 1893an Hygrophorus generoan sartu zuen Giacomo Bresadolak.\nOnddo honen perretxikoak haragi trinkoa dauka. Txapela gris-beltz kolorekoa da, 15 cm-tik gorako diametrokoa. Hanka zuria dauka, grisera jotzen duena zahartzean. Orrien artean tarte zabala dauka, eta haien kolorea zuria da hasieran eta grisa zahartzean.\nEuskal Herrian neguaren azkenean agertzen da, baita elur azpian ere. Orbelaren azpian geratzen da askotan eta ez da erraz antzematen. Ez da oso arrunta.\nPlethodontidae anfibioen familia bat da. Espezie gehienak Mendebaldeko Hemisferioko, Kanadatik Brasileraino, autoktonoak dira, nahiz eta espezie bat Sardinian eta Hego Korean bizi.\nSaldeana Salamancako udalerria da, La Ramajería eskualdean dagoena.\n2009ko urtarrilaren 1eko erroldaren arabera 143 biztanle zituen.


Piraten kontzerturako sarrerak ditugu! — Gaztezulo\nPiraten kontzerturako sarrerak ditugu!\nPiraten kontzerturako sarrerak ditugu! https://www.gaztezulo.eus/albisteak/piraten-kontzerturako-sarrerak-ditugu https://www.gaztezulo.eus/albisteak/piraten-kontzerturako-sarrerak-ditugu/@@download/image/20077308827kontzertua_kartela.jpg\nDonostiako piratek 5 urte beteko dituzte aurten. Hori ospatzeko, aurtengo jaietan kontzertu handia antolatu dute. Abuztuaren 11n, Berri Txarrak, Etsaiak eta Instep taldeak bilduko dira Trinitate plazan; eta guk, bost sarrera ditugu zozketatzeko. Kontzertura musutruk joan nahi baduzu, GAZTEZULOri sarrerak eskatu eta kitto!\nAbuztuaren 11n izango da Piraten kontzertua Trinitate plazan. Berri Txarrak, Etsaiak eta Instep taldeak dohainik entzuteko eta ikusteko aukera duzu! Bidali eskaera eta zure datuak info@gaztezulo.com helbidera. Zure izen-abizenak, herria, adina eta harremanetarako telefonoa edo e-maila behar ditugu; eta mezuan, pirata zaren edo ez jakin nahi dugu!\nKontzertuaz gain, beste hamaika ikuskizun eta ekintza prestatu dituzte auren Piratek. Eta guztietan parte hartzera gonbidatuta zaude!\nPiraten kontzertua - 5. urteurrena\n20:00etatik aurrera: Berri Txarrak + Etsaiak + Instep.\nJai Herrikoien alde ABORDAIARA!\n13:00: Baltsen muntaketa\n13:30: Bazkari Pirata!\n19:00: Kalejira Kontxatik Alde Zaharrera Txortimes elektrotxarangak lagunduta.\nAltxorraren Bila, 17:00etatik aurrera\nPiraten jolasak, 16:30etatik aurrera.\n11:30-14:30: umeentzako puzgarriak...\nIrrikitaldia, 17:00etatik aurrera.


Mendiguren y Zarraua - Arragueta — Eibarko Kultura Ondarea - Egoibarra.eus\nAlberto Mendiguren industrialak, 1943ko amaiera inguruan, Mendiguren y Zarraua S.R.C-ren izenean -malgukiak ekoizten zituen Eibarko firma ospetsua- baimena eskatu zion udaletxeari, etxebizitzak eta pabiloi industrialak izango zituen etxe bat jasotzeko. Propiektuaren arabera, etxeak, baldintza moderno guztiak izango zituen, eta Arragueta kaleko 2. pegoran jasoko zen, Anton Martin edo Arikittaneko zubiaren kantoian (Martianton edo Pedromartingoa izenak ere ezagutu zituena).\nProiektua Raimundo Alberdi y Abaunz-en lana zen, Francisco Aizpurua bere betiko aparejadorearekin batera burutuko zuena eta L itxurako oinplanoa zuen. Kantoiari segitzen zion oinplanoak, hormigoi armatuzko egitura zuen eta 8 pisuko eraikina izango zen. Sotoa, beheko solairua eta lehenengoa tailerrarentzako ziren, bulegoak barne; solairu bakoitzak 900 metro koadro inguruko zabalera hartzen zituen.\nTailerraren gainean, etxebizitzetarako beste bost solairu egin zitzaizkion, leku osoaren mendebaldeko erdia. Beheko solairuak eta lehenengoak harlandu itxurako estalkia eta alakatutako ertzak zeuzkaten. Etxebizitzak zituzten solairuetan ostera, fatxada osoa inguratzen zuen balkoia, masa-hormigoizko karela zuena, kurba egiten. Azkeneko pisuak teila gorriko teilatua zuen goian.\nEz ziren ezta 10 urte igaro obrak bukatu zirenetik eta Mendiguren y Zarraua enpresak izandako arrakastak tailerra handitu beharra ekarri zion, bai goruntz, –1953an Joaquín Dominguez Eloseguiren proiektuarekin 3 solairu gehitu zitzaizkion tailer erdiari– bai zabaleran –1957an Aristegui eta Martínez Anidok sinatutako proiektuaren ondorioz tailerrak hegoaldeko fatxadaren ondoan zegoen Ego errekaren erdia hartu zuen.\nMerkatuan izan zuen arrakasta hark behartuko zuen azkenan Mendiguren y Zarraua -eta Eibarko hainbat enpresa esanguratsu- hirigunea eta udalerria bera ere uztera oraindik ere leku handiagoen bila hazten jarraitzeko. Gaur egun, hasietako proiektu hartatik –etxebizitzetarako eraikina eta tailerra- bakarrik etxebizitzak mantentzen du oraindik bere jatorrizko izaera. Tailerrak hartzen zuen leku hartan aspalditik daude administrazio-bulegoak.\nIturria: Udal Artxiboa; 6861.72 -6864.30-6877.05-6888.06-6900.04\nArgazkia: Iñigo Artamendi


TopaEguna ospatu da Derion - Euskaltzaleen Topagunea\n> Berriak > Azkenekoak > Derioko TopaEguna: gozagarri, pizgarri eta gertuko\nDerioko TopaEguna: gozagarri, pizgarri eta gertuko\nnork Euskaltzaleen Topagunea • 2014/10/14 • 0 iruzkin\nGertukoa eta pizgarria izan zen larunbatean Derion ospatutako hirugarren TopaEguna. Euskaltzaleak batu, amets egin, esperientziak trukatu, gozatu eta, batez ere, elkarrekin egoteko egun paregabea izan zen.\nIban Arantzabalek ezin-hobe azaldu zuen twitter bidez zabaldutako mezuan:\n#topaeguna familiarra, etxekoa, euskaltzalea, goxoa. Tximintxek edarki asko antolatua. Txanda Lasarteri. Aupa! pic.twitter.com/Z5ALvmKvfL\n— Iban Arantzabal (@iarantzabal) October 11, 2014\nTopa egiteko deia zen TopaEgunekoa eta horixe bera egin genuen larunbatean, euskaltzaleon eta gure mugimenduaren alde egin genuen topa. Elena Laka Topaguneko presidenteak bere hitzaldian aipatu zuen modura, orain baita momentua euskaltzaleon lanari bultzada berri bat emateko, eta horretarako, inoiz baino beharrezkoa izango baita elkarrekin aritzea. Tximintxeko kideen mezua ere ildo beretik joan zen: “denok gara Topagunea, denon artean egiten dugu Topagunea” egin zuten aldarri eta euskaltzale guztiak norabide berdinean lan egitera gonbidatu gintuzten. Elkartrukea eta festa giroa uztartzeko moduko egitaraua antolatu zen hitzordurako eta bietarako parada izan genuen Deriora hurbildutako euskaltzaleok.\nArgazkia: Derioko Plaza – Ane Leniz CC-by-nc-sa\nDerioko Tximintx euskara elkarteko kideek anfritioi lana egin zuten goizean goiz, ekitaldi xume baina esanguraz betetakoarekin abiatzeko eguna. Goizeko hamar t’erdietan bertaratutakoek Kultur Birikaren aurrean ametsak eta berbak erein zituzten. Adarraren soinuarekin bildu, Derioko dantzarien agurra jaso eta Euskal Herriko txoko ezberdinetako ametsak kutxa baten barruan gorde ziren. Nolakoa nahi duzu herriko euskararen egoera 15 urte barru? galderari erantzunez idatzitako berbak erein eta 2029an jasotzeko konpromisoa hartu zuten Tximintxeko kideek. Badugu 15 urte barrurako hitzordua, beraz. Ekitaldiaren ondoren trukegunearen txanda izan zen. Euskaltzaleen mugimenduak egitasmo interesgarri asko ditu martxan eta aukera oso ona izan zen horietako batzuk ezagutzeko, bederatzi hain zuzen ere. Hiru gelatan banatu ziren saio hauetara hurbildutako lagunak eta oso mota ezberdineko egitasmoak ezagutzeko aukera izan zuten. Bederatzi egitasmoen artean izan genituen aisialdi arlotik abiatutako eta haurren hirian oinarritutako egitasmo batetik (Txatxilipurdi elkartearen Berramesten egitasmoa), boluntarioak elkartearen bueltan aktibatzeko egitasmo baterarte (Pil Pilean elkartearen denboraren bankua); eta bien artean kultur, familia transmisio, aniztasun eta hedabide egitasmoak, besteak beste. Guztiei buruzko informazio laburra zabaldu genuen aurrez, baina gehiago nahi duenak ere eskura izan dezake hemendik aurrera (Topagunean eskatu eta harremanetan jarriko zaituztegu).\nBaina goizak askoz aukera gehiago ere eskaini zituen. Derioko gazteak umeentzako tailerrak eskaintzen aritu ziren (eskuz margotutako panela prestatu zuten bazkaltzeko gunerako) eta eguerdian abiatu zen Derioko kanposantutik bisita gidatua, Jose Angel Mentxakak zuzendua (Derioren ezaugarri berezietako bat da Bilboko kanposatua bertan egotea, eta kontu interesgarri asko aurki daitezke bertan).\nArgazkia: Derioko plaza, Aner Mentxaka CC-by-nc-sa\nBitartean, herrian lanean ziren Lezamako talogile eta txakolingileak, Dinbi Banda batukadaren erritmoan eta Erandioko kilikien konpainian (tartean ibili ziren Txatxilipurditarren Eguzkilaru, Berbaizuko lagunen Maribeltz eta Berbots erandioztarren Berbotxo). Kantujirara ere jendea hurbildu zen, herria kantuz betez. Boga garagardoa dastatzeko aukera ere izan zen eguerdi parte horretan. Ordu hortarako iritsiak ziren Getxotik irtendako txirrindulariak.\nDinbi Banda batukada\nLarrain dantzaren doinua amaitzerakoan bazkaltzeko txanda heldu zen eta bertan izan genituen alkatearen ongi-etorria eta Elena Laka Topaguneko presidentearen hitzak. Euskaltzaleon ekarpenaren aldarria egin zuen Elenak hitzaldi laburrean, inoren eta ezeren zain egon gabe, euskaldunon komunitatearen etorkizuna nagusiki euskaltzaleon esku dagoela azpimarratu baitzuen, lanean eta gozatzen jarraitzeko gonbitea luzatuz.\nTxerra Rodrigez (Tximintx), Tomas Arrizabalaga (Ttakun), Elena Laka (Topagunea) eta Lander Aiarza (Derioko alkatea) Argazkia: Derioko Plaza, Oihane Goienetxe CC-by-nc-sa\n220 lagun batu ginen Derioko frontoian bazkaltzen, giro ezin-hobean eta arratsalderako indarrak biltzen. Bazkal-ondorena ekitaldiz gainezka etorri baitzen: Martin Bertso eta Largabista Irrien Lagunak haurren kantu- eta dantza-lagun bihurtu ziren bitartean (ondoren gaztelu puzgarriekin herritar ugari hubildu zen frontoi aldera), Beñat Aiartzaren musikak eta Jone Larrinaga, Itsaso Paya eta Arrate Illaroren bertsoek bete zuten frontoiko bazkal-ostea eta Bertoko musika taldekoek kantuan jarri gintuzten bazkaltiarrak.\nEkitaldiaren txanda izan zen ondoren. Gustura agertu ziren Tximintx elkarteko lagunak (biharamunean egin zuten balorazioan ere gogora ekarri dute) eta “denok gara Topagunea” ozen esanez, iazko TopaEguneko antolatzaile izandako Deba bailarako elkarteetako kideak kantura gonbidatu zituzten. Eguneko argazkia ere orduan egin genuen, “TopaEguna, Derio 2014, Tximintx” mosaikoa osatuz.\nEta azken txanpan, musika. Fan&go erromeria taldearen giroa lehenengo eta Gibelurdinek zein Zizka Mizka taldeak ondoren, egunari bukaera bikaina emateko moduan.\nGiro ederra, hartu-emanerako aukera bikaina eta Tximintxeko lagunen harrera beroa. Aurtengoa ere demasekoa izan da eta Tximintxeko kideen lana, ikaragarria. Derioko euskaltzaleek jende bikaina daukate elkartean!\nTximintx elkarteko lagunak\nBazkal-aurreko ekitaldian jakin zen hurrengo urtean TopaEguna non eta nork antolatua izango zen. Tximintx elkartekoek lekukoa Lasarte-Oriako Ttakun euskara elkartekoei pasa zieten, Laboaren kantuaren hitzak gogoratuz.\ngure hitzak / esan berriz esan\nez daitezela ahaztu / ez daitezela gal\nelur gainean / txori hanka arinek\nutzitako arrasto sail / ederra bezalaxe\nHorrela bizi izan genuen larunbateko TopaEguna: xume eta goxo. Hurrengo urtean, badugu hitzordua, Lasarte-Orian.\nEuskaltzaleon mugimenduaren gauzarik baliotsuena atzo Derion: pertsona zoragarriak #topaeguna @topagunea @garaigoikoa pic.twitter.com/Tp2C5xfW5p — Egoitz Unamuno (@EgoitzUnamuno) October 12, 2014\nHan-hemenka bildu ditugu argazki galeriak eta jarraipenak:\nTopagunea, argazki galeria\nDerioko Plaza, argazki galeria\nEgizu, argazki galeria\n“TopaEgunak indartu egin gaitu” – Derioko Plaza\nDerion ospatu dute euskaltzaleek hirugarren TopaEguna – Goiena\nDatorren urteko TopaEguna herrian egingo da – Txintxarri\nTags: 2014 derio euskaltzaleak mugimendua topa topaeguna topagunea tximintx txorierri u11 urriak 11\n← Topa egingo dugu urriaren 11n Derion\nKameratoiaren 10. edizioan euskara elkarteei zuzendutako "Topagunea Sari Berezia" banatuko da →


Greziako erreferentziak dituen «Odisea» diska berria aurkeztu du Sormenen Raust taldeak | BINKE\nRock taldeekin jarraituz Bausariko Raust! taldeak hartu dio lekua Hilotzi. «Odisea» haien lan berria aurkeztu dute euskal kulturaren eta sormenaren plaza berri honetan, doinu biziz, melodia agudoekin eta distortsioaren laguntzaz.\nRaust! 2015ean sortu zen Basaurin, eta hainbat musika estiko jorratzen dituzte: rocka, bluesa edota grungea, batzuk aipatzearren. Asier Salazar, Iñigo Benitok, Aitor De la Perak, Iñigo Torresek, Karmelo Usategik eta Unai Luzuriagak osatzen dute taldea, eta haien bigarren lana aurkeztu dute gaur Sormenen. Deustuko Gazte Lokaleko Bertsio Gauean emanaldi bat egiteko sortu zen taldea, eta hortik geroztik aurrera jarraitzea erabaki zuten. Honela, 2017an lau kantek osatzen zuten lehen maketa kaleratu zuten, «Raust!», eta urte berean Banden Lehiako finalerako sailkatu ziren. Aurten, berriz, haien lehen lan luzea argitaratu dute, «Odisea» du izena eta haien kabuz ekoitzi dute.\nLan berri honetan Greziako hainbat erreferentzia erabili dituzte diska gorpuzteko, horren adibide dira, adibidez, haiek aipatzen dituzten «Vox populiak». Kanta gehienek badute kritikotasun puntu bat, baina askotan mezua zeharka azaltzen da, eta ez da modu argi eta zuzen batean antzematen hau. Greziako mitologiako pertsonaia desberdinak baliatuz, egun gizartean aurki daitezkeen bidegabekeriak, edota geroz eta handiagoak diren sektore desberdinetako salaketak islatzen dituzte bertan. Horren adibide da, adibidez, diskan azaltzen den «Medusa» kanta: era toxiko batean erlazionatzen den pertsona baten inguruan hitz egiten du honek.\nOrokorrean, rock klasiko eta metal kantuez osaturiko kontzertua izan da Raust! taldeak eskaini duena. Doinu ilunak, garrasiekin eta ahots urratuekin, baina melodia aldetik altuera agudo batetik. Gitarraren distortsioa eta erritmo zehatzak erabiliz hornitu dituzte kantuak, burua eragiten duten horietakoak. Azken boladan kontzertu gutxi eskaintzeko aukera izan dutela azpimarratu du taldeak, eta honekin batera, publikoarekin harremana izatea faltan botatzen dutela ere bai. Hala ere, zailtasunak zailtasun, beste hiruzpalau kontzertu itxi dituzte dagoeneko, adibidez, abenduaren amaieran Igorreko Kiñu gaztetxean aurkeztuko dute lan berria, eta beranduago, urtarrila erdialdean, Lemoako gaztexean.\nArratsaldearekin jarraitzeko, musika genero berdinarekin jarraitu eta Ro taldea izango da Raust!-en ondoren oholtza hartuko duena. Gainontzeko saioak moduan, datorren kontzertua ere Binkeren webgunetik jarraitu ahal izango da streaming bidez.\nAhots bako rock doinuetan aurkeztu du «Athalase» diska Ro taldeak Sormenen


Magnolia hostotsua | Iritzia | Berria\nJokin Revilla González eta Itziar Fernandez Mendizabal - Ongi Etorri Errefuxiatuak\nOngi Etorri Errefuxiatuak Bizkaia Plataformak bi urte bete ditu, eta plataformakideok pentsatu dugu une ona dela etenalditxoa egin eta helburuen, antolaketaren eta ekintzen gainean hausnartzeko. Denbora honetan, denetik bizi izan dugu. Beste GKE batzuetako lagunek diote, borroka hauetan beteranoek, OEE sortu izana azken urteotako albiste onenetakoa dela, eta horrek izugarri motibatzen gaitu. Alabaina, jakitun ere bagara batzuetan nahastu egiten garela, errealitateak urgentziaz jokatzera bultzatzen gaituelako, presaz, eta hori ez da beti eraginkorra izaten; ondorioz, tarteka, ekintzak ezin izaten ditugu koordinatu geure esparru berean ari diren beste gizarte eragile batzuekin.\nHalere, Plataformak egindako ahalegin osoak emaitza garbiak eman dituelakoan gaude. Bizkaia osoan eman dugu ezagutzera migrazio behartuen errealitate ezkutua, bai eta errefuxiatu eta migratzaileei giza eskubideak ukatzen ari zaizkiela ere. Europako Batasunaren politika hipokritak salatu ditugu. Aditzera eman dugu Europa igaro dela, Espainiako estatua lehen-lehena, mugetan harresiak eta hesiak altxatzetik giza eskubideak defendatzen dituzten pertsonak kriminalizatzera: Helena Maleno, Jose Palazon edo Open Arms ontziko jendea... Behin eta berriro salatu izan dugu EBk eskuzabal finantzatzen dituela, gure zergekin, gobernu totalitarioak Turkia eta Libiako talde armatuak, haien harrapaketa ekonomiko edo gerretako biktimak honaino irits daitezen saihesteko... nahiz eta horren ordaina izan biktima horiek hiltzea edo esklabo bihurtzea.\nEspainiako Gobernua ikaslerik saiatuenetakoa da politika kriminal honetan. Ceutan eta Melillan alanbre-hesizko harresiak eta kontzertinak zituen, Europan oraindik ez zirenean ohikoak. Orain, gainerako herrialdeek batzuk gobernu faxistek gidatuak bat egin dute «moda» horrekin, eta Francoren ondorengoek «mugetako demokrazia» irakaspenak ematen dizkiote Europa osoari, zeinak eskertu egiten dituen bere hegoaldeko polizia efikazaren ahaleginak.\nBestetik, zer esan Eusko Jaurlaritzaz, foru aldundiez eta zenbait udalez? Bada, «autogobernuaz» ia 40 urte daramagun honetan, askok oraindik jarraitzen dutela esaten 30 eskuduntza baino gehiago daudela transferitzeko, EAEko Autonomia Estatutuan jasoak, eta hortxe dabiltza, tratutan. Guretzat, baina, argi dago migratzaile eta errefuxiatuen drama ez dagoela haien lehentasunen artean, PPko beren bazkide kutunekin negoziatzeko orduan. Horrexegatik, egun, isilarazitako genozidio hau ez dago gure politikarien lehentasunen agendan. «San Egidioko korridore humanitarioaz» hitz egiten dute, edo harrerarako baliabideetan inbertitzen dutenaz, baina egunero lanean ari garenok ez dugu benetako emaitzarik ikusten. Bai, ordea, ez dagoela nahikoa leku erkidego honetara heltzen diren pertsona gutxi horientzat, behintzat; alderantziz, «esku hartzea» duten erakunde edo enpresetan inbertsioak egiten dituzte harresiak altxatzeko, Bilboko Portukoa, adibidez, edo armagintzako teknologia punta-puntako enpresak diruz laguntzen dituzte, hainbat gerratan pertsonak erailko dituzten armak egin ditzaten.\nHori guztia dela eta, OEEren bigarren urteurren honetan, gogoeta egin nahi dugu, ondo egin ditugunak nabarmendu, gabeziak onartu eta etorkizunerako planak egin. Apirilaren 21ean, gure helburuak eta ekintzak zehaztuko ditugu. Gure xedea da OEE osatzen dugun guztiok hobeto ezagutzea elkar, eta elkar zaintzea, eraginkorragoak izan gaitezen. Familia politiko eta sindikal ugaritako pertsonak elkarrekin ari gara, mota askotako gizarte mugimendu eta GKEtako lagunekin batera. Parte hartzen dugunok gure burua besterik ez dugu ordezkatzen. Tamalez, Euskal Herrian, ez da oso ohikoa.\nApustu handia da. Metafora bat hautatzekotan, zuhaitz batena da gurea: magnoliarena. Ederra izateaz gain, sustrai sendoak ditu, goialde hostotsua, hosto distiratsu eta iraunkorrak, eta lore zuri eder-ederrak. Motel hazten bada ere, sendatzeko gaitasuna ere badu. Halakoxeak izatea nahi genuke OEE eta erakunde ahaideak, Euskal Herri osoan, iparraldetik hegoalderaino.\nMagnoliak errotu nahi ditugu, eta pertsonen lanarekin elikatu: gizakiarekin loturiko guztia haien ardura ere badela uste dutenekin; beste pertsona batzuk «ilegalak» izan daitezkeela onartzen ez dutenekin; memoriari eutsita noizbait denok izan garela etorkin oroitzen dutenekin; jakin badakitenekin elkartasuna eta justizia ez dituztela ekarriko beste kontinente batzuk arpilatzen dituzten enpresa transnazionalek, ez eta hemen emakumeak, pentsiodunak, langabeak, etxegabeak edo baliabiderik gabeak, izan bertokoak edo etorkinak, esplotatzen dituztenek ere.\nMagnolia hau, elkartasunez ondo ongarritua eta maitasunez ureztatua, hasia da lore zoragarriren bat erakusten: Grezia eta Hego Mugarako Karabanak eta, egun batzuk barru, EHko Mugak Zabalduz, Harrera Batzordeak... eta eguneroko lana, ia ikusezina: hitzaldiak, mota orotako mobilizazioak, ekintza asko, lankidetza beste erakunde batzuekin... Loreak ez dira beti handiak izaten, baina gure herri eta auzoetako pertsona kaltetuenen bizimodua hobetzen laguntzen dute. Magnolia ezin da bizi elikagai dituen milaka hostoak gabe. Hala, OEE ezingo litzateke bizi egunero jendarte berdinzale, multikultural eta bidezkoagoaren alde borrokatzen diren ehunka pertsona horiek gabe.\nEginkizun honetan, ez dago sekreturik, dena baitago asmatuta. Sobera bakarrik daude kapitalismo heteropatriarkal basatiaz baliatzen direnak pobreen arteko gerra elikatzeko. Ez diezaiegun utzi! Egin dezagun bat mundu hobea nahi dugun guztiok, eta zokora ditzagun historiako ganbarara sistema hau elikatzen dutenak, beren transnazionalekin, planetarekiko begirune ezarekin, matxismoarekin eta kapitalismoarekin. Ondo merezia dute, mundu bidegabe eta berdintasunik gabea egiten laguntzeagatik. Bien bitartean, saia gaitezen jendarte benetan bidezko eta alaia eraikitzen, non arau goren «eskubide guztiak pertsona guztiontzat» izango dugun, denok izan dezagun beharrezkoa naturarekin eta inguruko gainerako pertsonekin, jatorria edo azalaren kolorea edozein dutela ere, bakean bizitzeko.


[AMAITUTA] Aldaketak Telebista Sarearen zerbitzuan - Aranguren Telebista\nHasiera/Info. Municipal/Áreas del Ayuntamiento/Ayuntamiento General/[AMAITUTA] Aldaketak Telebista Sarearen zerbitzuan\nUdal ArloakUdal informazio orokorraUdal Informazioa\n[AMAITUTA] Aldaketak Telebista Sarearen zerbitzuan\nGaur egun Ibaialde eremurako, Mutilnova pasealekurako eta Gongora plazarako alta eskatu daiteke.\nGaur egun Ibaialde eremurako, Mutilnova pasealekurako eta Gongora plazarako alta eskatu daiteke. Jakinaraziko dizuegu zerbitzu berri honetara gehitzen diren eremuei buruz.\nEFax bat bidaliaz 948 243491\nUdaleko erregistro elektronikoaren bidez\nInternet Telebista Sarearen zerbitzuan\n[AMAITUTA] Internet horniketaren mozketa\nvie22nov9:00 pm11:55 pmAranguren Ibarreko X Koadrila artekoa9:00 pm - 11:55 pm AranetxeaIdioma de la actividad:Gaztelania\nAranguren Ibarreko gazteek aurten ere Koadrila Arteko lehiaketan parte hartzeko aukera berri bat izango dute, bere 10. edizioan. Animatuko al zara? Izen-emateak: Izena emateko bete behar den orria Aranetxean jasoko da taldeko\nAranguren Ibarreko gazteek aurten ere Koadrila Arteko lehiaketan parte hartzeko aukera berri bat izango dute, bere 10. edizioan. Animatuko al zara?\nIzena emateko bete behar den orria Aranetxean jasoko da taldeko 12 €ko kopuruare- kin batera.\nIzena emateko epe amaiera: urriak 20.\nsáb23nov6:00 pm8:00 pmFAMILIENTZAKO TAILERRA: EGUBERRIETAKO APAINGARRIAK SORTZEA OIHALAK BERRERABILIZ6:00 pm - 8:00 pm MutiloaIdioma de la actividad:Gaztelania Precio: 2€/5€\nAzaroak 23, 18:00etatik 20:30era. LEKUA: Mutiloa. NORENTZAT: helduentzat eta 5 urtetik gorako haurrentzat, lagundurik. MATRIKULA: Helduek 5 €, haurrek 2 €. EMAILEA: Silvia, PausaDaMente dendakoa. IZENA: azaroaren 14ra bitartean eman behar da.\nAzaroak 23, 18:00etatik 20:30era.\nNORENTZAT: helduentzat eta 5 urtetik gorako haurrentzat, lagundurik.\nMATRIKULA: Helduek 5 €, haurrek 2 €.\nEMAILEA: Silvia, PausaDaMente dendakoa.\nIZENA: azaroaren 14ra bitartean eman behar da.\nmar24dic2:00 pm5:30 pmOlentzero Labianon2:00 pm - 5:30 pm Labianoko BaselizaIdioma de la actividad:Euskara Precio: Gratuito\nmar24dic5:30 pm7:30 pmOlentzero Arangurenen5:30 pm - 7:30 pm ArangurenIdioma de la actividad:Euskara Precio: Gratuito\nmar24dic5:30 pm7:30 pmOlentzero Mutiloan5:30 pm - 7:30 pm Mutiloa PlazaIdioma de la actividad:Euskara Precio: Gratuito\nmar24dic6:00 pm7:30 pmOlentzero Taxoaren6:00 pm - 7:30 pm TaxoareIdioma de la actividad:Euskara Precio: Gratuito


Txostena Samsung Galaxy S9 eta S9 + | berrien pantailan Gadgeten berriak\nMerkatuan merkaturatu zenetik astebetera, Samsung Galaxy S9 eta Galaxy S9 + Hego Koreako enpresaren modelo berri batzuek arazo nabarmenak jasango zituzten pantailaren ukipen-panelean. Erabiltzaileen hainbat kexa sarera iristen ari dira eta hori ez da ona.\nKonpainiak berak akats horien berri ematen duen foro ofiziala du eta Reddit-en hainbat hari ere aurki ditzakegu. erabiltzaileak sakatzean erantzuten ez duten pantailaren zati batzuk gainetik.\nHainbat bideo daude, horien artean kaltetutakoek sortutako GIF batzuk, matxura zuzenean agertzen denak. Urtean bideo hau panelaren hutsegite bat ikus dezakezu, hala nola ukitzeak erantzuten ez duen zona guztiz hilda. Arazoak eragin ditzakeen erabiltzaile kopuruari buruzko daturik ez dago eta, beraz, ezin dugu esan arazo masiboa denik, baina Garrantzitsua da antzeko arazoren bat dutenek zerbitzu tekniko ofizialarekin harremanetan jartzea Markak dagoeneko arazoa aitortu duenez eta balizko arrazoiak ikertzen ari direla diote:\nSamsung-en bezeroen gogobetetasuna funtsezkoa da gure negozioarentzat eta gure helburua ahalik eta esperientzia onena eskaintzea da. Galaxy S9 / S9 + ukipen pantailako erantzun arazoei buruzko txosten kopuru mugatua aztertzen ari gara. Eragindako bezeroekin ari gara lanean eta ikertzen\nErabiltzaile batzuek diote berrabiaraztean konpondu dela Android Polizia eta beste batzuek diote arazoa konpontzea ez dutela lortu, beraz aurrean gaude definitu beharreko arazoa eta batez ere gailu askori edo zati txiki bati bakarrik eragiten badio. Laster Samsung Galaxy S9 horietako bat jasoko dugu berrikuspen osorako, beraz, beharrezko proba guztiak egingo ditugu akats hori duen edo ez ikusteko.\nArtikuluaren bide osoa: Gadgeten berriak » telefonia » Telefono mugikorrak » Txostena Samsung Galaxy S9 eta S9 + berrien pantailan


#AgurInfo7 «Sorkuntza filtrorik gabe» | Kultura | INFO7\nXabi Aizpuru, Eneko Sierra, Kepa Matxain, Ion Olano\nTertulia berezi hauetan egin ohi dugun moduan, atzera begira jarri eta bakoitzak perla sorta bat aukeratu du, info7 irratiko mikrofono aurrean bizitutakoa gogoratuz.\n"SartudaLapurra [STDLP]" saioan harribitxiak ekartzen zituen Ion Olanok, literatura, musika, arte grafikoak zinea edo beste hainbat disziplinatik hauatutak. Memoria ariketa bat egin eta hiru atal hauek berreskuratu ditu perlak tarterako.\nPaolo Conte musikariari eskainitako saioa. Italiar kantautore, abeslari eta musikagile bat da. Bere ahots ozen, sakon eta dotorea nahiz bere abesti irudimentsu eta ameslariengatik ezaguna da, batez ere Italia jaioterrian baina baita nazioartean ere.\nEuskal antzerkigintzaz ere maiz aritu zen Ion Olano bere kobazulotik. Morphine taldearen doinuak baliatuz errezitatu zituen Oier Guillan antzerkigilearen "Arra. Arraroa" testuko hainbat pasarte. Hori, aukeratutako bigarren perla.\nEta hemen hirugarrena. Anthony Burgess idazle ingelesak "A Clockwork Orange" nobela idatzi zuen 1962an, gerora itzelezko ospea izan zuen Stanley Kubrick-en zine moldaketak. Baina Kubrick-en lanak aipatu gabe utzi zuen nobelan funtsezkoa den gaia: gizakion erabakitzeko ahalmena. Horri helduta tarte berezia egin zuen Ion Olanok, hemen entzungai.\nKasualitateak kasualitate, gaur, tertulia egin dugun egun berean argia ikusi du "A Clockwork Orange" liburuaren euskarazko itzulpenak, Ion Olanok itzulita. Laster jarriko dute salgai.\nXabi Aizpuruarekin gogoratu dugu "Anfora" saioa. Arratsaldetako magazina zen "Anfora" eta sortzaile ugari pasa ziren Info7 irratiko mikrofonoetatik Aizpuruari esker. Hauek berak gogoratu dituen perlak.\n"Itziarren Semeak" musika taldearen bigarren diska zen "Bizkaiko golfoak" eta hura aurkeztera joan ziren Urruñako estudioetara. Elkarrizketa erdian, baina, sorpresa bat jaso zuten. "Itziarren semea" kantuaren egileetako batek, Peio Ospitalek, azaldu zien zuzenean kantuaren sorrera.\nMatriuska tartea ere gogoratu dugu. Feminismoaren wikipedia sortzeko intentzioz egindako tartea zen hura, Miren Arangurenen eta Ibon Arrizabalagaren konpainian, astero, bakoitzak bere ikuspuntutik, egiten zuen solas. Azken saioan, baina, biak Urrañara joan ziren. Aizpuruaren hitzetan « sinbolikoki ere polita izan zen, berdintasuneranzko borroka denok egin behar dugu...».\nEider Rodriguez idazleari egindako elkarrizketa ere gogoratu du Aizpuruak perlak tarte horretan. "Katu jendea" liburua aurkeztu berri zuen Rodrigezek, eta Urruñako estudiora etortzekoa zen, saioa hasi baino 45 minutu lehenago ordea Rodriguezen deia jaso zuen Aizpuruak... zer gertatu zen jakiteko gaurko tertulia berezia entzun beharko duzu! Kostata baina azkenean egin zen elkarrizketa, hemen entzun dezakezu.\n"Obamaren testikuluak...ez...Obabako testiguak" hala zioen "Obabako testiguak" saioa iragartzeko kuñetako batek. Literatura zuen ardatz saioak, bai, baina umorerik sekula ez zen faltatu Kepa Matxainek eta Eneko Serrak aurkeztutako literatur saioak.\nNahiz eta behar bada batzuek hala uste, "Obabako testiguak" ez ziren Info7 irratian sortu Añorgan hasi zuten ibilbidea literatur klubarekin, eta ondoren uhinetara egin zuten salto.\n32 saiotan, erakutsi zuten euskal literatura aberatsa dela osoa, eta gainera errez uztartu daitezkela letrak eta umorea 60 minutuko irratsaio batean. Horren adibide entzule baten kexa (edo proposamena, hobeto esanda) jaso zutenekoa. Il buono, il brutto, il cattivo filmeko Ennio Morriconeren kantu ezaguna erabiltzen zuten sintonia gisa, eta nonbait entzule bati ez zitzaion batere gustatu: «ez du batere pegatzen!»\nGuzira 32 saio egin zituzten. Aukeratutako perlen artean, egindako lehen saioa eta azkena ere badaude. «Literatura indar handia da munduan, eta nik ez dut hura gabeko bizitzarik imaginatzen» horiek izan ziren lehendabiziko saioko lehen hitzak.\nAzken saioan, Jule Goikoetxea elkarrizketatu zuten “Tractatus” poema liburuaren inguruan. Eta noski, hitz bereziak agur gisa saioaren amaieran: «Maite dugu irratia. Gauza ederra da irratia baldin eta gustuz egiten bada, eta edonori gomendatzen diogun esperientzia da». Ez ziren kalean geratu bi testiguak, bazuten plana: «maleta prest daukagu eta oraintxe bertan goaz hegazkina hartzera» horrela agurtu zituzten entzuleak.\nBaina ez pentsa irratsaio soil batekin agurtu zirela Obabako testiguak. "Obaba Fest" antolatu zuten Donostiako Doka Antzokian, kartel bikanaina osatu zuten gainera.


3. hiruhileko konpositoreen biografiak\nMusika-tresnen bilakaera. Ikasleen lanak.\nAsko gustatzen zaidan proiektua da hau. Honen bidez, ikasleek instrumentuek denboran zehar izan duten bilakera ezagutzeaz gain, sormena erabili behar dute instrumentuek egiten dituzten erasoak asmatzeko.\nKartak sortu eta gero, familia motaren arabera sailkatu dituzte. Hemen dituzue 6. mailakoen lanak. Zorionak koadrilla!!\nEtiquetas: 6. Maila, Musika-tresnak\napirilak 25, 2021\n1937ko apirilaren 26an 84 urte bete dira Gernika bonbardatua izan zela. Aurten lehenengo aldiz gai hau 6. mailan landuko dugu. "Bertsio beta" da, probatu gabekoa eta ziur egin heinean aldaketak jasoko duena.\nKultura-iturri desberdin batzuk erabiliko ditugu gertaera hau ezagutzeko: Francisco Escudero, Picasso eta Ken Zazpi.\nMemoria historikoa ezinbestekoa da oraina eta etorkizuna ulertzeko, iraganeko gertaerak ezagutu behar ditugu izandako erruak ez errepikatzeko, barkatzeko, injustizien kontra mugitzeko, gerren kontrako aldarrikapena egiteko... gela bihurtuko da gogoetarako eremua eta musikak iraganera eramango gaitu.\nPrest? Klikatu irudian baliabidera iristeko:\nEtiquetas: 6. Maila, Gernikako bonbardaketa, historia\napirilak 19, 2021\nHaur-hezkuntzarako abesti bilduma\nHaur-hezkuntzan erabiltzen ditudan abestiak denborarekin poliki antolatu ditut eta material guztia (fitxak, audioak eta bideoak) WIX honetan bildu ditut modu deskargarrian eduki ahal izateko. Den-denak ez daude, baina gehiengoak behintzat bai.\nNiri gauzak horrela biltzea oso erosoa iruditzen zait eta interesgarria ala lagungarria zaizuelakoan ere partekatzen dizuet.\napirilak 12, 2021\nAurten udaberria eskolan ospatuko dugu eta haur-hezkuntzan Vivaldiren musikaren eskutik biziko dugu! Lehenengo, ipuin hau entzungo dugu:\nIkusi ondoren, dramatizazio bat egingo dugu ipuineko pertsonaiak bihurtuz.\nEntzunaldia ongi jarrai dezaten marrazkiak erakutsiko dizkiet, horrela jakingo dute doinu bakoitzean zer bihurtu beharko duten.\nLorea gai nagusia izango da eta gai nagusiko doinuarekin hau kantatuko dugu:\nUdaberria heldu da,\ndena kolorez jantzi da\nzelaiak esnatu dira (BIS)\nabesten dute goizero,\nbizitza berritzen ari da. (BIS)\nHurrengo jardueran, ikasle bakoitzari pertsonaiak banatuko dizkiet margotu ditzaten, eta geroago, egindako marrazkiak beste entzunaldi batean erabiliko ditugu. Kasu honetan dramatizatu beharrean, entzundako doinuaren arabera marrazkiak altsatu-erakutsi beharko dituzte.\nMusika-tresnak ere erabiliko ditugu. Musikaren doinu bakoitza ongi barneratuta dutenez ikasleak lau taldetan banatuko ditut. Talde bakoitzak pertsonai bat izango da:\nEntzunaldia bi alditan lantzen dugu. Lehenengoan, marrazkiak erakutsiko diet, baina bigarren aldian marrazki gabe egingo dugu. Doinua jarraituz, ikasle bakoitzak jakin beharko du noiz jo behar duen.\nBukatzeko, entzunaldia oso landuta dagoenez, marrazki hauek ordenatu ditzakete (denon artean talde handian, ikasle bakoitzari fitxa emanez...)\nIdazketa ez-konbentzionala landu dezakegu ere musikograma hau jarraituz:\nBideo honi jarraituta esku-jolas bat burutu dezakete:\nEta azkenik, jolas hauek ordenagailuan egin ditzakegu:\nmartxoak 21, 2021\nKonpositoreen biografiak: klasizismotik erromantizismora.\nBigarren hiruhileko honetan konpositoreen aurkezpenekin jarraitu dugu eta hauek izan dira ezagutu ditugunak: Francesca Caccini, Beethoven, Paulina Duchmbge, Modest Mussorgsky, Johannes Bramhs, Felix Mendelssohn eta Clara Schumann.\nLan bikaina neska-mutilak!\nEtiquetas: 6. Maila, konpositoreak\nmartxoak 14, 2021\nMusika-mintzairako ariketa interaktiboak\nHementxe bildu ditudan ariketa interaktibo hauek Ainhoa Sukia eta Ana Huarte (Doremi musika bizi) sortutakoak dira. Musika-mintzairako hainbat kontzeptu errepasatzeko eta finkatzeko oso baliagarriak dira. Material askoz gehiago sortu badute ere, lehen-hezkuntzarako niretzat egokienak direnak jarri ditut: noten izenak, konpasak identifikatu, diktaketa melodikoa eta irudi musikalak.\nMila esker egileei, Ainhoa Sukia eta Ana Huarte!\nIturria: Ainhoa Sukia\nIturria: Doremi Musikabizi\n2/4 - 3/4 KONPASAK IDENTIFIKATU\n3/4 - 4/4 KONPASAK IDENTIFIKATU\n2/4 - 3/4 - 4/4 KONPASAK IDENTIFIKATU\nIRUDI MUSIKALAK ETA HAIEN ISILTASUNAK\nEtiquetas: Jarduera interaktiboak, Musika-mintzaira\nmartxoak 08, 2021\nEmakumearen eguna eta Goya Sariak\nUste dut ez dagoela modurik onena Emakumearen eguna ospatzeko. Zorionak Maite Arroitajauregi eta Aranzazu Calleja. Zoragarriko lana eta merezitako errekonozimendua!\nGoya saria jatorrizko musika onenagatik!\nPublicado por Musikarma 1 iruzkin:\notsailak 09, 2021\nLuzapen ikurra: Puntutxoa\nPuntutxoa irudi musikal baten eskuinaldean jartzen da eta irudi horren iraupen erdia gehitzen dio.\nHitz gutxitan azaldutako kontzeptu honek askotan buruhausteak sortzen ditu oso gai abstraktoa delako eta ikasle batzuei asko kostatzen zaie bai alde teorikoa bai praktikoa ulertzea. Nik behintzat hori azaltzeko garaian ikasle batzuk galtzen direla sentitzen dut, eta buruhauste horren ondorioz kanta hau sortu dut. Oso abesti sinplea da baina helburua zehatza dauka: erritmo herren hori sentitzea eta ongi barneratzea. Ea baliagarria den!\nurtarrilak 17, 2021\nDanborradako marrazki pare bat partekatzen dizkizuet. Umeena orain dela hiru urtekoa da, zaldiena aldiz labetik berri-berri aterata!\nEtiquetas: Danborrada, Nire baliabideak\nurtarrilak 14, 2021\nKonpositoreen lehenengo biografiak\n6. mailako ikasleek ikasturte osoan zehar gizon-emakume konpositore batzuen bizitza eta garai historikoa ezagutzen ari dira.\nLana nirekin prestatzen dute eta gutxi-gorabehera saio bakoitzean ikasle baten aurkezpena ikusten dugu. Hasierako 10 minutuak erabiltzen ditugu horretarako. Momentuz, Erdi Aroan hasi eta Barrokoan bukatu dugu eta bidean Kassia, Alfontso X. "Jakintsua", Hildegard von Bingen, Juan de Antxieta, Franccesca Caccini, Bach, Kalam eta Palestrina izan dira ezagutu ditugunak.\nEtiquetas: 6. Maila, Jarduerak 2.0, konpositoreak\nKonpositoreen biografiak: klasizismotik erromantiz...


Beldurrak ez du tokirik, ez bederen Bilbon heldu den maiatzak 6 eta 13 izanen dituen arteko egunetan. Bizkaiak duen hiriburuan FANT jaialdiaren XXII. edizioa ospatzear dira eta, noski, gure autobusetan bada haraino arribatzeko hautua. FANT, horrelako izena hartu du denbora honetan guztian beldurrezko eta fantasiazko zinemaldiak.\nUrtetik urtera, gero eta zale gehiago dituzte ikararen eta fantasiaren bazter bien artean heda daitekeen oihaletan jositako pelikulek. Kitzika berezia eragiten du, antza, odol isuri berriak, eta horrek ikara sortzeaz gaindi, erakargarri suertatzen da zinetoki baten ilunpean. Lagun hurkoaren ahotik ihes egiten duten garrasiek, geureak ez diren heinean, geure belarrien gozamenerako uluak izan ohi dira maiz. Inoiz saihestuko ez den hitzordua denez heriotzarena, heriotza bera maiz irudikatzen den errealitatea da, eta horrek ere, bistan da, badu nahikoa mirari. Azken buruan, gustagarri suertatzen zaigu arnasa ia kasik galduta izatea, itotzear garen horretan birikak berriz ere aire garbiaz hauspotzekoarena alegia. Herioa ez zenez neurea.\nEta proposamen guzti horien artean harribitxirik zein eskaintza ausartenak erakutsiko dira FANT hitzorduaren aitzakian. Adi hasieraren hasieraz, inaugurazio jaialdiak berrikuntza nagusi bat izango duenez: gaueko zine maratoia. Atsedenaldirik gabeko ia bost orduko zine maratoia Campos antzokian izango da goizaldeko 02.00etatik aurrera, iaz arrakasta handia izan zuten lau lanen emanaldiekin. Zehazki, Nina Forever’ Howl, Deathgasm eta Night Fare.\nHartara, aurten nazioarteko jaialdiak 882 film luze jaso ditu, mundu osoko 47 herrialdetatik helduak. Gainera, Fantrobia saria ere emango dute. Diru-saririk ez duen arren, beldurrezko generoan indarra hartzen ari den pertsona bat aintzatesten du, eta aurten Can Evrenol zinemagile turkiar gazteari emango diote garaikurra. Evrenolek Baskin (2015) bere lehenengo film luzea aurkeztuko du, Sitgeseko zinemaldiaren azken edizioko lan arrakastatsuenetakoa izan zena.\nHorrelakoetan, ahoari lerdea ziurtatzearren, egokia da jaialdiaren afitxeari aipamena egitea. Frontoi bat, pilotari baten esku minberatua hor, bere jantzi zuriegietan odol arrastorik ez, baina larruzko pilotaren ordez, zer eta begi bat. Tira. Beldurrari irri, zuk ikusi!\nPublicado por David Ortiz Hurtado el 22 abril, 2016\nBeldurrak ez du tokirik, ez bederen Bilbon heldu den maiatzak 6 eta 13 izanen dituen arteko egunetan. Bizkaiak duen hiriburuan FANT jaialdiaren XXII. edizioa ospatzear dira […]\nComo sabes, a través de la línea Pamplona-Lesaka-Irún-San Sebastián La Burundesa te lleva por muchos pueblos del Norte de Navarra. En algunos de ellos podrás encontrar […]\nSi te apetece sumergirte en la naturaleza pero no alejarte mucho de la ciudad, tienes un buen plan en los recorridos del anillo verde de Vitoria-Gasteiz, […]


Gasteiztarrek ilusioa galdu dute - Diario de Noticias de Alava\nGasteiztarrek ilusioa galdu dute\nHainbat loteroren arabera, aurten ia %30 jaitsi dira loteria-salmentak\neunate f. domínguez 20.12.2020 | 23:20\nDavid Ruiz de Azua, Celedón 13 zenbakiko loteria administrazioa\nMarta Corcuera, Loteria administrazioa, 14\nMaite, Loteria administrazioa, 9\nLerro haukin batera dagoen irudian, loteria-administrazio bat, hainbat pertsona kanpoan zain dituena, beraien txanda iritsi arte. Azken egunotan ohikoagoa da irudi hau ikustea, loteria erosten ari baita pixkanaka. Hala ere, aurten salmentak aurreko urteetan baino motelagoak izaten ari dira.Argazkiak: Jorge Muñoz / Alex Larretxi\nGASTEIZ – Hainbat loterok DIARIO DE NOTICIAS DE ALAVA egunkari honetan azaldu dutenez, loteriaren salmenta %30era jaitsi da. Salmenta-jaitsiera horren atzean, ostalaritzaren itxiera dagoela arrazoitzen dute, eta horrek loteria gehiegi ez saltzea eragin du establezimendu horietan, baita gasteiztarren ilusiorik eza ere.\nAranzabal kaleko 14. zenbakiko loteria-saltokian, Marta Corcuera jabeak dio "urte zorigaiztoak" ere eragiten diola Gabonetako kanpainari. "Oso ohiz kanpoko urtea da denetarako, baita gabonetako salmentarako ere. Nahiz eta urte txarra izan, jendeak ez ditu loteriako ilusioa eta itxaropena handitu, kontrakoa baizik. Kanpaina hau ez da aurreko urteetakoa bezalakoa izango", dio. Ildo beretik, gehitu du arrazoi nagusia krisi ekonomikoa bera edo tabernak ixtea izan daitekeela, lokal askotan loteria saltzen baita. "Egun hauetan loteria erosteko ilara gehiago izaten ari gara, baina ez hainbeste. Egun batzuetan bai, beste batzuetan ezer ez", erantsi du. Bestalde, Martak aitortu du salmentaren alde egiten ari den alderdi bat dela lehen Araban inbertitzen ez zuten pertsona askok, orain mugikortasuna debekatuta dagoenez, loteria auzoko establezimenduetan erosten dutela: "Normalean, familia askok loteria erosten dute deskonektatzera edo oporretara egun batzuk ateratzen diren tokietan, eta loteria erosten dute hortik beraientzat eta familiarentzat. Hala ere, aurten irteterik izan ez duten familia horiek konturatu dira ez dutela loteriarik aurten, eta auzo loteriako administrazioetan erosten ari dira", dio eta gaineratu du: "Oraingoz loteria erostea aktibo mantentzen den tradizioa da, familiei gustatzen zaie elkarrekin zenbaki bat partekatzea, eta horregatik, azken unean, kanpoan erosten duten pertsona horiek Gasteizen ari dira erosten". Hala ere, bezero berri horiekin ere ez da nahikoa "kanpaina salbatzeko".\nSALMENTA GEHIAGO Antzeko iritzia du David Ruiz de Azuak, Celedon 13 zenbakiko administraziokoak. Haren iritziz, ostalaritzaren itxiera erabakigarria izan da Gabonetako kanpaina hau ez nabarmentzeko. Hala ere, esan du aste honetan ostalaritza berriro irekitzeak salmentak gehitzea ekarri duela, baina ez dela nahikoa, "astebetean ez baitu hilabete eta erdi itxirik konpentsatuko". "Badirudi pixka bat gora egiten ari garela, eta poza itzultzen ari dela, baina egia da, oro har, ilusio handia falta dela, ea zer gertatzen den datorren urtean. Gure itxaropena datorren urtean jarrita daukagu, txertoa iristen denean, immunizatuta gaudenean dena normaltasunez funtzionatzen hasten den", esan eta gaineratu du: "Hainbeste krisi dira dagoeneko, ilusioa galtzen hasi garela". Gabonetako loterian jokatzen duten pertsonen profilari dagokionez, lotero honek azaltzen du desberdina dela. Nahiz eta urtean zehar ohikoagoa izan loterian erosten eta jokatzen duten adinekoak izatea, Gabonetan profil hori gazteena eta enpresena ere bada.\nPixkanaka poza itzultzen da Bidaia Kaleko 9. zenbakiko loteria-administrazioak, Jesus arduradunak, Maite eta Ainararekin batera, aspalditik ilusio handia falta dela eta "poza" ere bai adierazi du. Bere kasuan, Gasteizko familiek aurten erosten duten zenbaki-kopuruan nabaritzen du hori. "Bagenekien kanpaina ez zela ona izango. Jendea ilusiorik gabe zebilen. Normalean, familia bakoitzak zenbaki bat baino gehiago erosten ditu, eta partekatu egiten ditu. Aurten, zenbaki gutxiago saltzen dira familia bakoitzeko. Hor nabaritzen da ilusiorik eza eta krisi ekonomikoari beldurra", dio Jesusek. Hala ere, azken asteak Gabonetako kanpainari laguntzen ari dira, bere iritziz; izan ere, duela 15 egun hasi dira pixkanaka saltzen. "Aurten ia azken unera arte itxaron da", ondorioztatu du. Normalean, uztailetik aurrera, Gabonetako loteria salgai egoten da loteria-administrazioko postu batzuetan eta irailean beste batzuetan, baina, nolanahi ere, udan izaten da. Eta loteroek azaltzen dutenez, uda pasata familiak loteria erosten hasten dira, aurten hain erraz gertatu ez dena, eta loteria erosteko eta ilusioa partekatzeko ohi baino denbora gehiago itxaroten ari baitira.\nEskatuenak. Aurten gehien eskatu den zenbakietako bat 19a, covid-19a dela eta, eta 20, 2020.urtea dela eta. Hain zuzen, hiriko loteria-administrazio batzuetan saldu dira azkarren Gabonetako loteria-kanpaina hasi zenetik, egunkari honetan baieztatu dutenez. Egungo pandemiarekin zerikusia duten zenbaki horiez gain, herritarren beste zenbaki gustukoenetako bat bosta eta zazpia da, urtez urte tradizio gisa. Lehentasun horien atzean familia bakoitzaren superstizioak daude, baita herritar bakoitzaren zenbaki gogokoenak ere. Gainera, loteria-administrazio bakoitzak urteko ohiko zenbakia du, eta herritar askok erosten eta enkargatzen dituzte zenbaki jakin horiek, urtetik urtera.\nZenbakiak ausaz. Biztanleriaren beste zati handi bat loteria-administrazioetara joaten da, eta loteroaren eskua zortea banatzeko eskatzen du, zenbaki jakin bat baztertu gabe. Izan ere, loteroek ziurtatzen dute neurri egokia dela hori; izan ere, inoiz gertatu izan da herritarrak zenbaki bat baztertzea, "itsusia iruditzen zaiolako" eta zenbaki irabazlea izatea.\nAurten, 19 eta 20 zenbakiak\nMotelagoak. Aurten loteria-salmentak motelagoak izaten ari dira, aurreko urteeko kanpainekin alderatuz. Egunkari honek kontsultatutako loteria-administrazio batzuen arabera, Gabonetako loteriaren salmenta udan hasten da, orduan iristen baitira zenbakiak administrazioetara. Hala ere, aurten salmentak ez dira udan hasi, eta herritarrak eta familiak ohi baino zenbaki gutxiago ari dira erosten. Jokabide horren eta salmenten jaitsieraren atzean, loteria-saltzaileek arrazoi batzuk azaltzen dituzte. Lehenik eta behin, ostalaritza ixteak kalte egin diela diote, gabonetako loteriaren ehuneko handi bat establezimendu horietan saltzen baita. Bestalde, krisi ekonomikoaren beldurra salmenta-jaitsiera horren atzean ere egon liteke.\nMARTA CORCUERA "Oporretako tokietan erosten dute"\n"Normalean, familia askok loteria erosten dute deskonektatzera edo oporretara egun batzuk ateratzen diren tokietan, eta loteria erosten dute hortik beraientzat eta familiarentzat. Hala ere, aurten irteterik izan ez duten familia horiek konturatu dira ez dutela loteriarik aurten, eta auzo loteriako administrazioetan erosten ari dira. Oraingoz loteria erostea aktibo mantentzen den tradizioa da, familiei gustatzen zaie elkarrekin zenbaki bat partekatzea, eta horregatik, azken unean, kanpoan erosten duten pertsona horiek Gasteizen ari dira erosten".\nDavid Ruiz de Azua "gora egiten ari garra berriro ere"\n"Badirudi pixka bat gora egiten ari garela, eta poza itzultzen ari dela, baina egia da, oro har, ilusio handia falta dela, ea zer gertatzen den datorren urtean. Gure itxaropena datorren urtean jarrita daukagu, txertoa iristen denean, immunizatuta gaudenean dena normaltasunez funtzionatzen hasten den", esan eta gaineratu du: "Hainbeste krisi dira dagoeneko, ilusioa galtzen hasi garela".\nZenbaki salduenetako bat da hau, covid-19a dela eta.\n"Badirudi pixka bat gora egiten ari garela, eta poza itzultzen ari dela, baina egia da, oro har, ilusio handia falta dela"\nCeledon 13. zenbakiko loteria administrazioa\n"Oso ohiz kanpoko urtea da denetarako, baita gabonetako salmentetarako ere. Kanpaina hau ez da aurreko bezalakoa izango"\nLoteria administrazioa, 14\n"Bagenekien kanpaina ez zela ona izango. Jendea ilusiorik gabe zebilen. Aurten zenbaki gutxiago saltzen ari dira"\nLoteria administrazioa, 9\nEgoerak eragindako eskaerak ezeztatzea.\nLabastida, Laguardia, Lanciego, Villabuena y Arratzua-Ubarrundia entran en zona roja\nLas agencias de viaje de Álava reclaman ayudas para su supervivencia


Benta Berriko Lagunak S.C.R. - Donostiako Danborrada\nBenta Berriko Lagunak S.C.R.\nNoiztik 2000\t/ Antiguo\n59 Emakumeak 62 Gizonak\n1999an, Donostiako Benta Berri auzoa itxuratu berri zela, bertako auzokideen ekimenez sortu zen Hidalgo Berri danborrada mistoa, izen bera duen taberna ordezkatuz. 2000n estreinatu eta ondorengo urtean, danborrada honek izen berri bat hartu zuen, “Tamborrada Benta Berriko Lagunak”: 2001ean irten ziren beren danborrak eta barrilak jotzen Pablo Gorostidi Martínez de Ubagoren zuzendaritzapean. Benta Berriko Lagunak kultur, kirol eta jolas elkartearen logoa Fernando Coscolínek sortu zuen, Benta Berri auzoko José María Sert plazako kioskoa estaltzen duen toldoan inspiratuta.\nPablo Gorostidi izan zen elkartearen sorreratik Presidentea eta Danbor Nagusia, 2006an hil zen arte. Bere ordez Íñigo Martínez Solak hartu zituen bi karguak 2010era arte. Ondoren, Merche Saiz Azurza eta Javier Lareo Pena izan dira elkarteko Presidenteak, eta orain Jon Unanue Santamaría. Danbor Nagusiaren kargua Merche Saiz Azurzak hartu zuen 2015era arte, eta orain Jon Unanue Santamaríak hartu du beregain. Barrilen eta Urketarien Kaboaren kargua hauek hartu izan dute: Laida San Sebastián, Roberto Sanz, Juan Antonio Iruretagoiena, Angelines Alayo, Koldo Gómez, Koruko Daguerressar eta Itziar Gómez. Orain, Koruko Daguerressarrek betetzen du kargua.\nGaur egun, 120 kide inguruk osatzen dute konpainia: danborrak, barrilak, urketariak, 4 kantinera, barril/urketarien 3 gastadore, eta danborren 3 gastadore.\nDanborren uniformearen modeloa Donostiako Kultur eta Turismo Ekintzetxeak emandako garaiko jantzien argitalpen batetik hartu zen. Napoleon III.aren eta haren emazte Eugenia de Montijo enperatrizaren Guardiako Gastadoreen XIX. mendeko galako jantzia aukeratu zuten modelotzat. Egokitu egin zuten uniformea eta hauek osatua da: itsas urdin koloreko jaka, gorri koloreko mahukaburu, hegal, ertz eta txarratelarekin; galtzak eta txalekoa gordin kolorekoak, polaina beltzak, zilar koloreko botoiak, larruzko soin-uhal zuria, untxi-larruzko kartutxera eta buru-babes beltzak, eta galoiak, pordoiak eta luma apaingarria gorri kolorekoak. 12 hazbeteko danborra daramate, lits urdinak erantsita dituen estalki zuriarekin, eta elkartearen armarriarekin brodatuta. Urketari jantziaren modeloa San Telmo Museoko Etnografia sailean aurkitutako bozeto batekoa da; lanbide horretako jantzian dago oinarritua, eta garaiko beste osagarri batzuk ditu gehituta, esaterako, buruko zapia, eta hiriña gaineko gona, Bidasoako dantza batekin bat etorriz. Oinetakoei dagokienez, zapata beltzak aukeratu ziren, garai hartan jaiegunetan eta ospakizunetan erabilitakoen moduan. Honela dago jantzia osatuta: gona, gonazpikoa, jaka, lepoko zapia orratz batez brotxe moduan eutsia, eta buruko zapia ilea bilduz. Orain, hiru koloretako urketari jantzi daude: beixa, granatea eta berdea.